Mornarica SAD identifikovala svih sedam poginulih mornara - Naslovi.net vesti\nAmerička mornarica identifikovala je svih sedam mornara koji su poginuli u sudaru američkog razarača "Ficdžerald" i filipinskog trgovačkog broda, 56 nautičkih milja jugozapadno od grada Jokosuka u Japanu.\nOstaci tela sedmorice mornara, za koje je prethodno javljeno da su nestali, pronađeni su u poplavljenim odeljcima za prihvat nakon što su ronioci uspeli da priđu tom prostoru koji je oštećen u sudaru, navedeno je u saopštenju,... »\nKraj mučne potrage: Mornarica SAD identifikovala svih sedam poginulih mornara\nAmerička mornarica identifikovala je svih sedam mornara koji su poginuli u sudaru američkog razarača "USS Ficdžerald" i filipinskog trgovačkog broda. Ostaci tela sedmorice mornara za koje je prethodno javljeno da su nestali, pronađeni su u poplavljenim odeljcima za prihvat nakon što su ronioci... »\nAmerička mornarica identifikovala je danas svih sedam mornara koji su poginuli u sudaru američkog razarača "Ju es es Ficdžerald" i filipinskog trgovačkog broda, 56 nautičkih milja jugozapadno od grada Jokosuka u Japanu.\nIdentifikovani poginuli mornari kod Jokošuke\nJOKOŠUKA - Američka mornarica identifikovala je danas svih sedam mornara koji su poginuli u sudaru američkog razarača "Ju es es Ficdžerald" i filipinskog trgovačkog broda, 56 nautičkih milja jugozapadno od grada Jokošuka u Japanu.\nVašington -- Američka mornarica identifikovala je svih sedam mornara koji su poginuli u sudaru američkog razarača "USS Ficdžerald" i filipinskog trgovačkog broda.\nOstaci tela sedmorice mornara za koje je prethodno javljeno da su nestali, pronađeni su u poplavljenim odeljcima za prihvat nakon što su ronioci uspeli da priđu tom prostoru koji je oštećen u sudaru, navedeno je u saopštenju,... »


Krivokapić zadržavan na granici jer nije imao potvrdu o PCR testu? | PCNEN\nObjavljeno: 14.09.2021, 12:43h\nMugoša je ovo kazao na sjednici Odbora za međunarodne odnose i iseljenike, napominjući kako bi volio da informacija koju je podijelio nije istinita.\nPremijer Krivokapić danas je otputovao u Tiranu na sastanak njemačke kancelarke Angele Merkel sa lideirma država Zapadnog Balkana.\nKoliko je poznato, predsjednik Vlade Crne Gore nije primio vakcinu protiv kovid-19.\nGrupa državljana Albanije koja radi sezonski u Crnoj Gori jutros je izvjesno vrijeme blokirala granični prelaz Božaj, jer nijesu imali odgovarajuće potvrde. Ova blokada je samo usporila saobraćaj.


Press Online :: Društvo :: Albanski premijer počasni građanin Dečana\nAlbanski premijer počasni građanin Dečana\nPremijer Albanije Sali Beria proglaen je danas za počasnog građanina Dečana na svečanoj sednici Skuptine te optine\n"Zadatak je svakog Albanca da nadahnuto radi ka zajedničkoj integraciji u Evropsku uniju. Mi smo bili i jesmo jedna nacija", kazao je Beriša. Svečanosti u Dečanima je prisustvovao i premijer Kosova Hašim Tači. Prethodno je Beriša posetio Đakovicu i sa predsednicom Kosova Atifete Jahjaga otkrio spomenik jednog od komandanata Albanske prizrenske lige Aljija Nezaja.\nPosle Đakovice Beriša je posetio memorijalno groblje pripadnika bivše Oslobodilačke vojske Kosova u selu Glođane i posetio porodicu Ramuša Haradinaja, bivšeg premijera Kosova i haškog optuženika. Albanski premijer boravio je i u selu Irznić gde je prisustvovao otkrivanju spomenika Isu Boljetiniju, jednom od najvažnijih stratega proglašavanja nezavisnosti Albanije pre sto godina.


Derbi Hrvatske lige: Podravka Vegeta - Lokomotiva - Rukometni Žurnal\nNaslovna Region Hrvatska Derbi Hrvatske lige: Podravka Vegeta – Lokomotiva\nDerbi Hrvatske lige: Podravka Vegeta – Lokomotiva\nU prostorijama RK Podravke s.d.d. održana je konferencija za medije uoči utakmice 24. kola 1. HRL za žene koja je na rasporedu 27. aprilaa s početkom u 18 časova u SD Gimnazije Fran Galović Koprivnica. Konferenciji su prisustvovali trener Zlatko Saračević i igračica Alena Ikhneva. Uvodno je s nekoliko reči konferenciju otvorio trener Zlatko Saračević.\nIstaknuo je i kako je u ekipi trenutno sve u redu po pitanju povreda i nada se da će tako i ostati do subote.\nCure treniraju fenomenalno i sve željno iščekuju tu utakmicu. Zasad su sve na raspolaganju. Popravljamo neke stvari koje nisu bile dobre u prvoj utakmici. Nema tu velikih iznenađenja. U deset dana ne možeš puno promijeniti stil igre, ali neki pojedinci koji su zakazali i na jednoj i na drugoj strani mogu to sada promijeniti– zaključio je trener i naglasio kako veruje u svoju ekipu.\nAtmosfera je u ekipi dobra i treniramo te se pripremamo za jednu od najvažnijih utakmica ove sezone. Biće teško, borbeno, ali ja se nadam da će ipak pobeda pripasti nama. Htela bih da pozovem navijače da dođu da nas podrže kako je bilo i na prošloj utakmici. Bila je dobra atmosfera i sve su se devojke osećale puno bolje nego kad je u dvorani malo ljudi – rekla je Alena, a iako je potražnja za ulaznicama velika, mesta u dvorani će biti te su navijači potreban vetar u leđa na putu do dvostruke krune.\nUtakmicu će suditi sudijski par Matija Gubica i Boris Milošević, a delegat je Vladimir Sokol.\nOva utakmica će biti humanitarnog karaktera pod nazivom ”Za obitelj Čirković”. Sigurno ste poslednjih nedelja dosta čitali o šesteročlanoj porodici iz Subotice Podravske koja je u požaru izgubila kuću. Novac za novu kuću prikuplja se na posebnom računu na koji će se uplatiti svi prikupljeni dobrovoljni prilozi.\nNa ulazu u dvoranu će na tri mesta u zapečaćene kutije moći da se donira novčan prilog. Nakon utakmice komisija sastavljena od tri člana biće zadužena za prebrojavanje prikupljenih priloga, a svi će detalji o konačnom iznosu biti objavljeni na službenim stranicama RK Podravke po završetku akcije. Ovim putem Podravka je uputila poziv da se uključite i da svi zajedno pomognemo porodici koja je zbog požara ostala bez kuće.\nPrethodni tekstJovanka Radičević vodila ĆSM Bukurešt do Rumunskog Kupa!\nSledeći tekstDijana Ujkić naredne dve godine u Rumunskom CS Măgura Cisnădie!


Meša ostaje za kormilom "Zmajeva" - Sportske.net\nMeša ostaje za kormilom "Zmajeva"\nUprkos neuspehu koji je reprezentacija Bosne i Hercegovine doživela u baražu za Evropsko prvenstvo selektor Mehmed Baždarević poručio je da neće napustiti klupu "Zmajeva" iako su to neki pomislili na osnovu izjava posle meča u Dablinu.\nFudbalska reprezentacija Bosne i Hercegovine nije uspela da se plasira na Evropsko prvenstvo u Francuskoj pošto je nakon remija sa Republikom Irskom u Zenici (1:1) u Dablinu poražena sa 2:0.\nOdmah nakon utakmice selektor "Zmajeva" Mehmed Baždarević izrazio je tugu i nezadovoljstvo zbog neuspeha u baražu, a neki mediji su na osnovu video snimka konferencije za medije u Dablinu zaključili da će popularni Meša podneti ostavku.\nStrateg Bosne i Hercegovine objasnio je šta je mislio pod rečenicom "prestao bih da radim" i istakao da nema nameru da se povuče.\n"Kada sam to rekao na konferenciji mislio sam na činjenicu da su mi se snovi srušili, kako bih najradije otišao iz fudbala. Ipak nakon prospavane noći, kada se emocije slegnu, shvatite kako iz ovog moramo samo izaći jači" kazao je Baždarević.\nSelektor reprezentacije Bosne i Hercegovine ponovio je da neuspeh u baražu uslovljava emotivno pražnjenje, ali je poručio da se mora dalje.\n"Godinu dana koliko smo u ovom projektu, bili smo tako blizu našeg cilja. Sasvim je normalno da se čovek razočara. Ja čvrsto verujem da u narednom periodu možemo popraviti stvari" zaključio je Baždarević koji će "Zmajeve" voditi u kvalifikacijama za Mundijal.\nReprezentacija Bosne i Hercegovine smeštena je u kvalifikacionu grupu "H" sa selekcijama Belgije, Grčke, Estonije i Kipra.


Eleković na samitu omladine liberala regiona u Briselu - NOVA stranka\n19.11.2019 Press služba Brisel, Evropski liberalni forum, Forum mladih, Naslovna, Nova stranka, opozicija, Uroš Eleković 0\nPredsednik Foruma mladih Nove stranke Uroš Eleković učestvuje na skupu omladine liberalnih stranaka regiona Zapadnog Balkana, koji se, u organizaciji Evropskog liberalnog foruma, održava ove nedelje u Briselu.\nTokom petodnevnog samita sa ciljem jačanja kapaciteta mladih liberala, ali i njihovog uticaja i aktivnosti u politici zemalja koje predstavljaju, Eleković će imati prilike i da, kroz razmenu iskustava sa kolegama, ali i predavanja brojnih predstavnika struke iz cele Evrope, sagleda sve aspekte punog priključenja regiona Evropskoj uniji. Na tom putu, od nemerljive važnosti su i veštine pisanja političkih rezolucija, razvoj lobiranja unutar postojećih regionalnih i međunarodnih mreža i komunikacija, kao i poznavanje prilika i problema unutar samog Evropskog Parlamenta, a o čemu će, tokom pomenutog skupa, takođe biti reči.\nUjedno, učesnici sve vreme trajanja obuke zajedno rade na Rezoluciji koja će biti predstavljena LYMEC-u (Evropskoj liberalnoj omladini) poslednjeg dana skupa.\nUoci početka obuke, Eleković je istakao zadovoljstvo još jednim korakom u obuci omladine Nove stranke, na kojoj se svakodnevno radi, kao i mogućnošću učvršćivanja i proširenja kontakata i saradnje sa liberalnim partijama našeg regiona, a sa ciljem njegovog napretka i prosperiteta. Ujedno, to je i prilika da se akcentuje dosledno zalaganje NOVE za put evrointegracija, koji za Srbiju nema i ne sme imati alternativu.\nPrevious article\tŽivković u Pravom uglu: U Srbiji imamo vlast permanentnih laži i ludila Next article\tŽivković: Vučić odmah da podnese ostavku, a Srbiju da povede zdrava, normalna osoba\nDošli, videli, ne poleteli: Funkcioneri Nove stranke obišli aerodrom “Morava” u Kraljevu\nŽivković za Danas: Odbegli kriminalci su pravo društvo za srpsku vlast\nŽivković na Konferenciji NOVE: Moramo vratiti Srbiju na put Zorana Đinđića!\nŽivković za N1: Odluka o bojkotu kada izbori budu raspisani, do tada – borba za izborne uslove


Vanessa Mae @ Beogradska arena - Rock SvirkeRock Svirke\nVanessa Mae @ Beogradska arena\nViolinistkinja Vanesa Mej, poznata po jedinstvenom spoju klasike i tehno muzike, održaće koncert u Beogradskoj areni 27. februara.\nHarizmatična umetnica pomerila je muzičke granice kada je imala samo 16 godina, objavljivanjem prvog „pop“ albuma „Violin Player“, formirajući neuobičajen miks klasičnog, pop, džez i tehno zvuka, ali i svojim scenskim izgledom, piše u saopštenju.\nVanesa Mej je ušla u Ginisovu knjigu rekorda kao najmlađi instrumentalista koji je snimio violinske koncerta Betovena i Čajkovskog, a njen aranžman Bahove „Tokate i fuge“ u d- mollu i dalje je rado slušan i često kopiran.\nKarte za koncert Vanese Mej su u prodaji od 12. januara po cenama od 3.100, 3.500, 3.900 i 4.500 dinara na blagajni Beogradske arene, u tržnom centru „Ušće“, Domu omladine Beograd, knjižari Delfi (SKC), kao i preko sajta (www.arenabeograd.com).\nNekada poznata kao „čudo od deteta“ a sada atraktivna violinistkinja koja zrači svojom pojavom i izvođenjem jedinstvenog spoja klasike i tehno muzike, Vanesa Mej (Vanessa Mae) nastupiće u Beogradskoj areni 27. februara!\nOva harizmatična, seksi umetnica muzičke granice pomerila je kada je imala samo 16 godina objavljivanjem svog prvog „pop“ albuma „Violin Player“ ne samo načinom sviranja formirajući neuobičajen miks klasičnog, pop, xez i tehno zvuka već i svojim scenskim izgledom. Njena „obrada“ čuvene Bahove „Tokate i fuge“ u de molu i dalje je rado slušana i često kopirana.\nVanesa je rođena u Singapuru 27. oktobra 1978. godine a sa tri godine se sa majkom seli u London gde i dalje živi. Kao „čudo od deteta“ Vanesa Mej je prvi solistički koncert imala već sa devet godina a u desetoj nastupila je i sa simfonijskim orkestrom. Počela je prvo sa tri godine da svira klavir a violinu sa pet godina.\nSa pubertetom počinje da napušta tradicionalne klasične uticaje i 1996. godine objavljuje svoj prvi „pop“ album na kome radi i kao kompozitor i kao instrumentalista. 1997. sarađuje sa Dženet Džekson a 1998. godine nastupa na Evroviziji u Birmingenu.\nSvojom harizmom, stilom oblačenja i atraktivnim nastupima kao i kompozicijama, brzo je očarala publiku izdvojivši se od tipičnih „klasičnih“ izvođača. Album „Violin Player“ počela je da radi sa četrnaest godina a odmah po objavljivanju, našao se na top listima u više od dvadeset zemalja! Za BRIT nagradu za „najboljeg ženskog izvođača“ nominovana je već 1996. godine i time dobila titulu prvog instrumentaliste i klasičnog muzičara koji je ušao u izbor za ovu isključivo mainstrim pop nagradu.\nVanesa je do sada objavila brojne klasične i pop albume a nedavno je izdala „Best of Vanessa-Mae“ kolekciju koja uključuje i nikada ranije objavljenu pesmu „Art of War“. Pojedine pesme obogatila je i pevanjem dodavajući svoj glas na numere sa „Subject of Change“ albuma iz 2001. godine. Na putu sazrevanja od „čuda od deteta“ do nezavisne odrasle umetnice sazrevala je i njena muzika. Lična snaga, atraktivno i dinamično izvođenje izbija iz Vanese na svakom njenom nastupu.\nUlaznice za atraktivni nastup Vanese Mej naći će se u prodaji od srede, 12. januara po cenama od 3100, 3500, 3900 i 4500 dinara na sledećim prodajnim mestima: Beogradska arena, „Ušće“ Šoping centar, Dom omladine, knjižara Delfi (SKC), Eventim, Gigstiks Novi Sad i preko sajta http://www.arenabeograd.com/ i http://www.tickets.rs/


Štampani domovi postaju realnost\nIako su 3D štampači još pre nekoliko godina na velika vrata zakoračili u svet arhitekture, tek 2017. mogla bi da postane velika prekretnica u eri 3D štampe. Moćni štampači konačno su se preselili iz fabrika na terene, a umesto pojedinačnih blokova i panela počeli su da štampaju i prve kompletne kuće na licu mesta. To rade ekspresno, neretko za samo 24 časa, i to po ceni koja je nepojmiva za tradicionalni sistem gradnje.\nKada je 2014. godine kineska kompanija "WinSun" počela da koristi ogroman 3D štampač u procesu gradnje kuća, vodeći svetski mediji već su najavljivali veliku revoluciju u građevinarstvu. Kompanija je tokom 12 godina razvoja svog prvog 3D štampača investirala oko 3,2 miliona dolara u njegovovo usavršavanje, ali joj je on omogućio da već na prvom projektu u Šangaju gradi čak 10 kuća u jednom danu što je rekordna brzina čak i na kineskom tržištu koje je poznato po kratkim rokovima gradnje čak i velikih građevinskih projekata.\nCeo proces rada nije, međutim, podrazumevao štampanje kuća na licu mesta, već štampanje trodimenzionalnih panela u fabrici koji se potom koristi za gradnju na gradilištima širom Kine, a sam proces štampanja panela podrazumeva uzastopno slaganje više slojeva štampanog materijala koji spajanjem daju gotov proizvod koji se koristi kao građevinski materijal. Prvi 3D štampač ove kompanije bio je visok 6,6 metara, širok 10, a dugačak čak 150 metara. Mastilo za štampanje koje je koristio tokom prvih projekata dobijeno je mešavinom cementa i staklenih vlakana, a danas koristi i stari građevinski materijal kako bi se unapredila reciklaža i zaštita životne sredine.\nVeć naredne godine ista kompanija otišla je korak dalje i "odštampala" prvu višespratnicu u Industrijskom parku Sudžu u Šangaju. Reč je o petospratnici ukupne stambene površine 1.100 kvadratnih metara, koja je sagrađena u skladu sa svim gradjevinskim, ali i ekološkim standardima, ali je činjenica da je ovaj "eksperiment" obavljen u Kini izazivala sumnje u kvalitet i pouzdanost ovog tipa gradnje u drugim delovima sveta.\n- Kako je izgledala 3D revolucija od Šangaja do Dubaija\n- I kako su 3D štampane kuće za 24 sata postale realnost\nKompletan tekst možete pročitati samo u aktuelnom izdanju časopisa KUĆA STIL br. 272-273\nArhitektura, 3D štampa, Štampane kuće, 3D štampanje kuća


(VIDEO)Francuska : Preko 30000 preminulih od Korona virusa. Novi slučajevi se efikasno izoluju\nPrema saopštenju za štampu objavljenom sinoć od strane Generalne direkcije za zdravstvo, epidemija koronavirusa usmrtila je 30.004 ljudi od marta meseca ove godine.\nZabeleženo je 30.004 smrtnih slučajeva od početka epidemije, što predstavlja 25 dodatnih preminulih osoba u poslednjem danu. 19.528 pacijenata umrlo je u bolnici od marta (podaci za socijalne i medicinsko-socijalne ustanove biće ažurirani u sredu 15. jula 2020.).\nOva najava stiže u vreme kada je javno zdravlje Francuske primetilo „novi trend povećanja cirkulacije virusa SARS-CoV-2“ u kontinentalnoj Francuskoj i vlasti su u petak pozvale na „budnost“ usled rizika od drugog talas epidemije.\nOno što se da primetiti je to da veliki broj ljudi nosi i dalje maske i da je disciplina na zavidnom nivou.


Beta 2. oktobra 2019. 18:05\nSocijaldemokratska stranka (SDS) osudila je danas „napad navijača“ na prostorije Prajd info centra u Beogradu i zatražila od ministra unutrašnjih poslova Nebojše Stefanovića da objasni javnosti zašto su se, po navodima organizacije Beograd Prajd, policajci povukli pred navijačima i da preuzme odgovornost za to što policija nije sprečila napad.\nSDS je u saopštenju naveo da „posebno skandaloznim“ smatra saopštenje MUP-a u kom „kao opravdanje navode to što na prostorijama Prajdovog info centra nije počinjena nikakva šteta“.\n„Obaveza policije je da sankcioniše krivično dela napada na ljude i imovinu, nezavisno od materijalnih posledica tog napada. Dužnost policije je da sprečava kršenje zakona i štiti sve gradjane bez obzira na njihovu političku, seksualnu ili bilo koju orijentaciju, a ne da svoje delovanje podešava spram interesa vladajuće stranke i njihovih falangi“, ocenjuje se u saopštenju.\n„Policajci koji su bili ispred naših prostorija su se povukli, a oni koji su pratili kolonu nisu reagovali na vredjanje, šutiranje izloga i pljuvanje, kao ni na gadjanje limenkama i staklenim flašama“, naveli su iz organizacije Beograd Prajd na Tviteru.\nReagovala je Policijska uprava za grad Beograd koja je kao „apsolutno netačne“ odbacila navode o neprofesionalnom postupanju policije ispred Prajd info centra, saopštivši da „nije uočeno vršenje prekršaja i krivičnih dela na štetu tog objekta, zaposlenih ili lica koja su se nalazila u njemu“.\n„Po prijavi radnika obezbedjenja da su navijači razbili izlog na ovom objektu, policijska patrola je odmah stigla na lice mesta, obavila razgovor sa njim i utvrdila da na objektu nema oštećenja, kao i da se na trotoaru ispred nalaze četiri prazne limenke i delovi staklene flaše“, navodi se u saopštenju.


Vučić iz Ženeve: Vodimo odgovornu politiku - Studio B\nVučić iz Ženeve: Vodimo odgovornu politiku Tanjug\nObjavljeno: 07.11.2019. 11:08 Izmenjeno: 08.11.2019. 10:34\nPredsednik Srbije Aleksandar Vućić u Ženevi učestvuje na Strateškom dijalogu o Zapadnom Balkanu, gde, kako je rekao, očekuje mnogo važnih ljudi i brojne susrete.\nUčešće na tom skupu, pored predsednika Srbije, potvrdili su, između ostalih, i novi šef evropske diplomatije Žozep Borel, osnivač Svetskog ekonomskog foruma Klaus Švab i albanski premijer Edi Rama.\nTokom posete, predsednik Aleksandar Vučić će, prema saopštenju iz njegovog Kabineta, imati odvojene susrete sa predsednikom i članom UO Svetskog ekonomskog foruma Bergeom Brendeom, direktorkom za regionalne strategije, Evropu i Evroaziju i članom IO Svetskog ekonomskog foruma Martinom Larkin, kao i sa predsednikom Evropske banke za obnovu i razvoj Sumom Čakrabartijem.\nVučić iz Ženeve:Vodimo odgovornu politiku\nPredsednik Srbije Aleksandar Vućić u Ženevi učestvuje na Strateškom dijalogu o Zapadnom Balkanu, a po dolasku je rekao da očekuje mnogo važnih ljudi i brojne susrete.\n„Mislim da je za sve teme u okviru teme „Evropa kuda i kako dalje“ šta sa Zapadnim Balkanom“, naveo je Vučić za tv Pink i dodao da ne misli da je Balkan lošiji od Ženeve.\n“ Važno je da uradimo sve što možemo, da imamo jasan plan i zbog toga je važan susret sa Makronom“, rekao je Vučić.\n„Ljudi ne treba da se sekiraju, vodićemo odgovornu politiku, kako bi izbegli bilo koju vrstu problema“, rekao je predsednik Srbije upitan da prokomentariše navode da bi SAD mogao da uvede sankcije Srbiji, i dodao da veruje da cemo sve nesuglasice sa americkim partnerima uspeti da rešimo kao i do sada.\nPredsednik Srbije je rekao da se iz Ženeve vraća u Beograd, jer u subotu ide u Niš gde otvara put Pirot- Dimitrovgrad.\nPredsednik Vučić izjavio je u Ženevi da još ne zna da li će otputovati u Zagreb na Kongres Evropske narodne partije (EPP).\n„Tako da pojma nemam, daleko mi je taj 20. novembar. Mislim da oni (saradnici) još nisu doneli odluku, zajedno sa mnom. Konsultovaćemo se sledeće nedelje“, rekao je Vučić.\n„Ne mogu da govorim o (Andreju) Plenkoviću, (Kolindi) Grabar-Kitarović i drugim normalnim ljudima u Hrvatskoj, ali postoji kod nekih ljudi stalna potreba i želja da Srbija bude unižena i slabija, pošto to nije. Srbija je sve snažnija i u ekonomskom pogledu i u pogledu politickog imidža i političkih kontakata. Onda ja to dobro razumem. Vucić je taj koji je kriv i treba osuti drvlje i kamenje po njemu“, rekao je Vučić.\nVučić je poručio , komentarišući okupljanje ispred RTS tokom njegovog gostovanja, da je Srbija uređena zemlja i da su joj potrebni mir i normalnost.\n„Mi vas tolerišemo, ne zato što smo slabi, nego zato što hoćemo da pokažemo da je Srbija demokrtatska zemlja u kojoj niko neće biti ubijen kao Ranko Panić, koji je samo hteo da prošeta iskaže nezadovoljstvo politikom tadašnje vlasti“, rekao je Vučić iz Ženeve za tv Pink gde će učestvovati na Strateškom dijalogu o zapadnom Balkanu.\n„Šta studira onaj narkoman Branko Miljuš? Šta studira Bastać? A oni batinaši sa Karaburme?“


Skandalozna presuda: Minimalna kazna za klanje srpskog dječaka\nUdruženja elitnih jedinica\nSkandalozna presuda Suda BiH Elfeti Veseli za klanje dječaka Slobodana Stojanovića 1992. godine kod Zvornika potpuno je urušila pravni sistem BiH, saopšteno je danas iz Koordinacije udruženja elitnih jedinica Vojske i Policije Republike Srpske.\n"Sramna presuda Elfeti Veseli po kojoj je za najmonstruozniji zločin osuđena minimalnom kaznom, a njen pretpostavljeni Sakib Halilović oslobođen, posljednji je dokaz pristrasnosti Suda BiH i kap koja je prelila čašu i potpuno urušila pravni sistem BiH", navodi se u saopštenju.\nUdruženja "Vukovi sa Drine", "Beli vukovi", "Garda" Šekovići, "Panteri", "Veterani Petog odreda" Doboj, "Mando" Ugljevik, "Sokolovi" Lopare i "Peša" Brčko ocjenjuju da se Sud BiH još jednom dokazao da sudi samo Srbima.\n"Činjenica je da je Sud BiH sudio samo Srbima po komandnoj odgovornosti, a ta praksa nije primjenjivana na Bošnjake", ističe se u saopštenju.\nVeterani elitnih vojnih i policijskih jedinica uputili su apel predstavnicima vlasti Republike Srpske i srpskim predstavnicima u zajedničkim organima na nivou BiH da zajedničkim stavom zaustave antisrpsko djelovanje Suda BiH.\nElfeta Veseli presuda minimalna kazna


Izjava Predsednika Republike Italije Serđa Matarele povodom 160 godina od Ujedinjenja Italije.\nMatarela: „Zajedničko zalaganje, u okviru evropskog projekta, za izgradnju ujedinjenije i snažnije zemlje“\nPredsednik Republike Italije, Serđo Matarela, dao je sledeću izjavu:\n„Danas obeležavamo 160 godina od Ujedinjenja Italije, „Dan nacionalnog ujedinjenja, Ustava, himne i zastave“.\nKrunisanje sna iz doba preporoda potvrdilo je identitet nacije, koji potiče iz naše najdavnije istorije i naše kulture. Generacije pre nas, prevazilazeći zajedno najteže trenutke, poklonile su nam jednu slobodnu, prosperitetnu i ujedinjenu zemlju.\nU ime celokupnog italijanskog naroda odajem puno poštovanje i čast svim građanima koji su doprineli stvaranju naše zemlje.\nItalija je, snažno pogođena vanrednim zdravstvenim stanjem, još jednom ispoljila duh demokratije, jedinstva i ujedinjenosti. U distanci koja nam je nametuta merama za zaustavljanje pandemije, postali smo još bliži i svesniji da pripadamo zajednici koja može da se izdigne iznad nedaća i da se obnovi.\nRepublika je, po izboru Italijana, najviši izraz nacionalnog jedinstva, a himna i zastava su najdraži i najprepoznatljiviji simboli naše domovine. Današnja proslava nas iznova podstiče na zajedničko zalaganje, u okviru evropskog projekta, za izgradnju ujedinjenije i snažnije zemlje, što je preduslov za obnovu prosperiteta i održivog i ravnopravnog razvoja.“


Podsećanja radi, lekar je načinio grešku prilikom pregleda pacijentkinje u njenoj kući, gde je Hitna služba došla po pozivu porodice, jer je ona bila u teškom zdravstvenom stanju. Kada ju je, kako tako, pregledao, lekar Nebojša B. je ženu proglasio mrtvom. Međutim, kada su malo kasnije u kuću došli pogrebnici, a rodbina ih zamolila da joj skinu nakit, baka je dala jasne signale da je živa. Ponovo je pozvana Hitna služba i bolesnu staricu je prebacila u kikindsku Opštu bolnicu, gde je žena, na odeljenju Neurologije, preminula četiri dana kasnije.\nLekar Nebojša B. je dve godine radio u kikindskom Domu zdravlja. Najpre godinu dana u ambulanti u Banatskom Velikom Selu, a onda isto toliko u Hitnoj službi, kao lekar opšte prakse. Ovo mu je bilo prvo zaposlenje, pišu "Novosti".


Stručna debata “U potrazi za boljom regulacijom transparentnosti vlasništva i finansiranja medija iz javnih budžeta” 26. januara u Sarajevu\nStručna debata pod nazivom “U potrazi za boljom regulacijom transparentnosti vlasništva i finansiranja medija iz javnih budžeta” održaće se u petak 26. januara 2018. godine u Sarajevu u prostorijama Delegacije Evropske unije u Bosni i Hercegovini.\nReguliranje transparetnosti medijskog vlasništva i finansiranja medija su zahtjevi koji stoje pred medijskom industrijom i vlastima BiH posljednjih nekoliko godina i sastavni su dio zahtjeva prema BiH u više izvještaja o napretku države u procesu EU integracija. Također, uspostava globalnog sistema razmjene informacija o vlasništvu nad kompanijama doprinos je svjetskim nastojanjima sprečavanja korupcije i pranja novca, zbog čega demokratski sistemi vlasti i države razvijaju vlastite mehanizme transparentnosti i monitoringa u ovoj oblasti.\nRegulativni i zakonski okvir medijskog vlasništva u Bosni i Hercegovini je nerazvijen – ne postoji mehanizam sprečavanja koncentracije medijskog vlasništva, transparentnost indirektnih vlasnika medija je krajnje upitna, a obrasci finansiranja medija iz javnih budžeta omogućavaju proizvoljne odluke i zloupotrebe.\nU novembru prošle godine predstavljen je Izvještaj o transparetnosti medijskog vlasništva i finansiranja medija sa pregledom aktuelnih regulativa u svijetu i našoj Regiji, te prijedlogom supstancijalnih preporuka unapređenja pravnog okvira i politika u Bosni i Hercegovini. Navedena analiza i preporuke osnova su za stručnu, otvorenu i fokusiranu raspravu unutar profesionalne medijske zajednice i donositelja odluka, sa ciljem izrade nacrta legislative o transparentnosti medijskog vlasništva i finansiranja medija. Vjerujemo kako će prijedlozi i preporuke medijskih profesionalaca i onih koji će odlučivati o donošenju adekvatne regulative i zakona u ovoj oblasti, omogućiti kreiranje zakonskih propisa o transparetnosti i radu medija u interesu javnosti, a u perspektivi doprinijeti jačanju medijskog integriteta i pluralizma.\nUdruženje BH novinari, u ime konzorcija koji čine Mediacentar Sarajevo, Vijeće za štampu u BiH i NVO Ja Bih EU, poziva predstavnike medijske industrije da svoje učešće potvrde na telefon 033 223 818 najkasnije do 24. januara 2018.\nO projektu: Projekt “Mediji i javni ugled” koji je pokrenut s ciljem promoviranja transparentnosti medijskog vlasništva i legitimnih obrazaca finansiranja medija i oglašavanja u Bosni i Hercegovini. Projekt finansira Evropska unija u Bosni i Hercegovini, a provodi konzorcij kojeg čine Udruga/udruženje BH novinari, Fondacija Mediacentar, Vijeće za štampu i online medije u BiH i NVO JaBiHEU.\n10.02.18Rekonstrukcija pruge dobar primjer podrške EU Crnoj Gori


Vučić: Veće subvencije za prerađivačku industriju - Studio B\nBeograd 25°C u 09:00\nVučić: Veće subvencije za prerađivačku industriju\nVučić: Veće subvencije za prerađivačku industriju Tanjug,Studio B\nEkonomijaEkonomija Pocetna 09. 08. 2018. 10:35:55\nPosle 17 godina fabrika za preradu mesa „Srem Šid“ koja ima 130 zaposlenih ponovo radi od kraja aprila ove godine. Predsednik Aleksandar Vučić kaže da se nada da će se u narednih 5 godina stočni fond u Srbiji vratiti na nivo iz 1989. godine, a to predstavlja dva miliona grla stoke. Vucic istice da je zbog ponovnog otvaranja fabrike zadovoljan i srećan i da Srbija nastoji da ulaže u stočarstvo što više.\nVučić je obišao pogone fabrike zajedno sa ministrom poljoprivrede Branislavom Nedimovićem\nFabrika je iz stečaja privatizovana 25. aprila ove godine, a kupio je konzorcijum firmi Agropapuk iz Kukujevaca i Industrije mesa Ðurđević iz Pećinaca.\nNovi vlasnici su uložili dva miliona evra, zaposlili 130 radnika i pokrenuli proizvodnju i već u prvom mesecu rada izvezli goveđe meso u Tursku u vrednosti većoj od milion evra.\nDo sada je u Srem Šidu obrađeno meso 3.000 goveda i realizovan izvoz u Tursku vredan oko 3,5 miliona evra.\nInvesticija je realizovana u liniju klanja, adaptaciju i rekonstrukciju kompletnog objekta sa infrastrkturom, linijom za rasecanje i obrađu goveđeg mesa i liniju za pakovanje goveđeg mesa.\nUkupna investicija u fabriku, sa kupovinom, biće oko 3,5 miliona evra.\nSa početkom izvoza mesa u Tursku i otvaranjem Srem Šida cena žive vage goveda je skočila sa 1,9 evra po kilogramu do 2,45 evra odnosno skoro 30 odsto.\nTe dve firme, članice konzorcijuma, su među vodećim kompanijama u industriji prerade mesa, sa oko 800 zaposlenih, a godišnje prerade više od 200.000 svinja i 20.000 goveda, uz obrt od oko 80 miliona evra.\nZbog početka rada fabrike Srem Šid, stočari su pokazali veće interesovanje za povećanje broja grla i ostanak na selu.\nOdluka o kupovini Srem Šida u stečaju je doneta nakon što je predsednik Vučić uspostavio poslovne i prijateljske veze Srbije sa Turskom, što je fabrici iz Šida „garantovalo“ tržište.\nKako je ranije najavljeno, prema potpisanom ugovoru do kraja godine će u Tursku otići 4.000 tona govedine, a za sledeću je već dogovoreno najmanje 10.000 tona, u skladu sa Sporazumom o slobodnoj trgovini sa Turskom.\nSrem Šid je osnovan 1919. godine pod imenom Srem i bio je gigant domaće industrije mesa, koji je od 2001. godine bio u stečaju.\nPre stečaja je u fabrici bilo zaposleno i do 2.000 ljudi.\nTa fabrika je privatizovana posle 17 godina i više neuspešnih pokušaja preuzimanja.\nPonosan sam što posle 17 godina ponovo radi Srem Šid\nPredsednik Srbije Aleksandar Vucić kaže da je ponosan što posle 17 godina ponovo radi fabrika za preradu mesa Srem Šid, koja uposljava 130 ljudi, i da se nada da će u narednih pet godina stočni fond u Srbiji da se vrati na nivo iz 1989. godine, a to je dva miliona grla stoke.\nOn je rekao da je ponos sremske industrije, grada Šida i cele Srbije oživeo zahvaljujući vrednim rukama vlasnika firmi Agropapuk iz Kukujevaca i Industrije mesa Ðurđević iz Pećinaca, ali i dobrom ugovoru koji Srbija ima sa Turskom o godisnjem izvozu 5.000 tona goveđeg mesa.\n„Uz našu malu pomoć, znog postizanja ugovora sa Turskom o izvozu 5.000 tona goveđeg mesa, ali pre svega vrednim rukama vlasnika Agropapuka i Industrije mesa Ðurđević mi smo uspeli da Srem Šid posle 17 god obnovimo, da fabrika danas prelepo izgleda, da ima 130 zaposlenih, biće još 20, 30 narednih dana“, rekao je predsednik nakon obilaska fabrike.\nVučić kaže da je zadovoljan i srećan što Srem Šid ponovo radi zahvaljujući dobrom ugovoru sa Turskom, zahvaljujući „vrednim rukama dvojice ljudi“.\n„Ja sam im rekao samo da se oni ne posvađaju, da se vidi da i srpski privrednici mogu da rade dobro. Dobiće i subvencije države“, naglasio je predsednik\nOn je dodao da će ministarstvo poljoprivrede već u sledećem budžetu predvideti više subvencija za tovna goveda i muzne krave i da je cilj da se u narednih pet godina Srbija vrati stočni fond na nivo koji je imala 1989. godine, oko dva miliona grla.\n„Danas imamo oko milion grla. Ugovori sa Turskom su ogromna šansa. Ove godine ćemo da isporučimo 5.000 tona goveđeg mesa u Tursku“, rekao je predsednik i dodao da se ide na to da Srbija sa Turskom dobije kvotu o izvozu 10.000 tona goveđeg mesa.\nOn je rekao da Srbija nastoji da ulaže u stočarstvo što više i da će ovo biti dobra sezona sto se tiče poljoprivrede jer je pšenica dobro rodila.\nPredsednik Srbije Aleksandar Vučić najavio je danas da će biti povećane subvencije za pogone i fabrike koje će se baviti prerađivačkom industrijom.\nVučić je istakao da je za državu veoma važna prerađivačka industrija mesa, voća i povrća.\n„Ono što je važno za sve koji zainteresovani, daćemo veće subvencije za pogone, fabrike koje će da rade preradu i uskoro će ta odluka biti doneta. To je ono što nam nedostaje“, rekao je Vučić novinarima u Šidu, gde je obišao klanicu Srem Šid.\nPodsetio je da je ugašen veliki broj fabrika, poput Srbijanke i Budimle, sve što nam je, kaže, čuvalo istočnu, centralnu i zapadnu Srbiju.\n„Pa, polako.. jedno po jedno da obnavljamo. Ali, moramo i nove pogone da imamo. Verujem da će prijateljstvo koje imamo i sa Kinom, Turskom i drugima i svi konkretni ugovori koje imamo, doneti mnogo dobrog u narednom periodu“, rekao je Vučić.\nVučić:Deficit Šida može se popraviti većim zapošljavanjem\nPredsednik Srbije Aleksandar Vučić izjavio je danas da nije zadovoljan što opština Šid ima 70.000 evra deficita u budžetu u toku godine, te da se to može promeniti većim zapošljavanjem.\nVučić je prilikom posete fabrici za preradu mesa Srem Šid istakao da Šid trenutno ima uvećane prihode za 13 odsto i rashode za 16 odsto.\n„To mora da se promeni, a to će još lakše da se promeni većim zapošljavanjem, time što će opština da ima više prihoda dovodeći jednu po jednu fabriku, da traži od nas iz Kancelarije za javne nabavke novac za obnovu škola, domova zdravlja, ambulanti…“, ukazao je Vučić.\nPrema njegovim rečima, država će nastaviti da gradi puteve, i naveo da će dva kraka autoputa prolaziti upravo kroz opštinu Šid.\n„Danas vlada može više, danas država može više, zato sam siguran da će to Šid da oseti“, podvukao je Vučić.\nIstakao je da su za državu pogranične opštine prema BiH i Hrvatskoj od strateškog značaja, kao i da je bitno da u tim opštinama ljudi ostanu da žive, jer su mnoge druge opštine prema Bugarskoj, Rumuniji i dobrim delom BiH, kako kaže, gotovo puste.\n„Uz Babušnicu, Bosilegrad, Crnu travu, oko 50 do 80 kilometara u dubinu nema 1.000 ljudi. Sve nam je prazno, a da bismo imali ljude, moramo da imamo ekonomiju koja radi da ljudi od nečega žive“, zaključio je Vučić.\nVučić:Auto-put za Republiku Srpsku i BiH da ide preko Šida\nPredsednik Srbije Aleksandar Vučić najavio da je danas da se radi projekat da auto-put za Republiku Srpsku i Bosnu i Hercegovinu ide i preko Šida i najavio da će u sredu početi obnova auto-puta Beograd – Zagreb od Batrovaca do Kuzmina.\nOn je rekao da se radi projekat za krak auto-puta koji bi išao od Šida preko Kuzmina do R.Srpske i BiH u dužini od 19 kilometara, dok će se rekonstrukcija auto-puta prema Hrvatskoj raditi od graničnog prelaza Batrovci do Kuzmina u dužini od 22 kilometra.\n„Ne možemo da imamo tako loš deo auto-puta i tako star. Važno je da se uradi što pre. Malo će ljudi da se žali na gužvu ali sada kada imamo novca bolje da uradimo puteve i auto-puteve i da možemo da pokažemo snagu Srbije“, rekao je predsednik u Šidu.\nVučić: Novac od novogodišnje rasvete se višestruko vraća\nPredsednik Srbije Aleksandar Vučić izjavio je danas da Beograd u novogodišnje osvetljenje ulaže oko dva miliona evra, što, kako kaže, nije veliki novac, a predstavlje ulaganje koje donosi višestruke rezultate.\nVučić je, novinarima u Šidu, rekao da Beograd u novogodišnju rasvetu ulaže, uz poreze, između 2,2 i 2,3 miliona evra, dok skoro tri puta manji Zagreb izdvaja 5,5 milona evra, odnosno dvostruko više od Beograda.\nPrimera radi, dodao je da Moskva, koja je šest puta veća od Beograda, ulaže u novogodišnje osveteljenje 95 miliona.\nDodao je da je ljudi treba da razumeju šta znače novi hoteli, napredak turizma, zapošljavanje, podsticanje potrošačkom mentaliteta i stranaca koji dolaze.\n„Hoćemo da dođu, ostave novac u našoj zemlji, da se dobro osećaju, i da se ovde vraćaju. Zato u to ulažemo, to je mali novac u odnosu na druge stvari koje radimo. Asfaltiranje puta između dva barajevska sela košta više“, rekao je.\nDodao je da sredstva uložena u rasvetu ima višestruki efekat vraćanja novca u državnu kasu.\nProtivgradne prvo za kolubarski i mačvanski okrug\nPredsednik Srbije Aleksandar Vučić najavio je danas da će novim protivgradnim sistemom najpre biti pokriveni kolubarski i mačvanski okrug, a da će se potom nastojati da u najkraćem roku bude pokriven najveći deo Srbije.\nOn je, u Šidu, kazao da su to najugroženiji delovi.\nZatim će, kako je objasnio, krenuti ostali tenderi sa ciljem da u najkraćem roku pokrijemo najveći deo Srbije.\n„Sve to moramo da uradimo, jer je mnogo važno, kao što je i navodnavanje, pokrivanjem mrežama voća, zaštita u staklenicima“, naglasio je on dodajući da treba razvijati voćarsku i povrćarsku proizvodnju.\nVučić: Sa HPK je još sve otvoreno\nPredsednik Srbije Aleksandar Vučić rekao je danas da je sve u vezi tužbe kompanije HPK koja je upravljala železarom u Smederevu otvoreno i da će se država boriti da ne plati traženih 10 do 12 miliona dolara.\nVučić je, na konstataciju da je kompanija HPK, koja je upravljala železarom, tužila državu i železaru, i da je predviđeno da se plati 12 miliona dolara, te pitanje ko će da plati taj novac, rekao da smatra da nemamo obavezu da plaćamo tu svotu.\n„Sve je još u proceduri i borićemo se za tih 10 do 12 miliona evra. To sa HPK biće još borbe“, poručio je on.\nVučić je rekao da je važno da se objasni građanima, posebno Draganu Ðilasu, koji je „naučio kako da krade za seve, a ne kako da radi za državu“, da je bilo nemoguće pronaći strateškog partnera a da železara ne radi.\n„Zamislite da prodajete Turcima ovih 100 bikova dnevno, a da nemate klanicu. Mi smo morali da nađemo nekog da upravlja železarom, a nismo mogli da kažemo da železara ne radi, da su radnici na odmoru i da oni dođu i zaposle. Država je plaćala velike svote mesečno“, objasnio je on.\nVučić je rekao da je, ako je za nešto zaslužio da dobije poverenje naroda, onda to zbog železare.\nOn je preneo da je Srbija HPK dobio u Evropi i da nije ništa izgubila, a da je ta kompanija sada otišla u Ameriku jer misli da može da se naplaćuje od naše imovine.\nIz Begeja izvučeno telo zrenjaninskog sudije\nPrva: Ponovo se obrušio potporni zid na Koridoru 10\nRadnički u evro derbiju „pregazio“ Subotičane\nSrušio se krov fabrike,preminula jedna,povređeno 5 osoba\nDačić: Srbija pouzdan i iskren prijatelj Turske\nBrnabić: Domaća pamet i kreativnost naša šansa\nKad Rojters i Njujork tajms pišu o srpskom IT sektoru…\nSkaj njuz: Tramp će biti tu još godinama


EU navela uslove za očuvanje bezviznog režima sa Ukrajinom - Sputnjik Srbija\n22:31 05 Jun 2020\n17:44 20.12.2017 (osveženo 17:51 20.12.2017) Preuzmite kraći link\nEU ukinula vize za Ukrajinu\nU izveštaju se navodi da Ukrajina sve u svemu ispunjava uslove za viznu liberalizaciju, ali bi Kijev trebalo da obrati pažnju na nekoliko momenata.\nDokument sadrži ukupno šest zahteva. Brisel želi da Kijev aktivnije sarađuje sa EU kako bi se sprečili rizici od neregularne migracije. Osim toga, Evropska unija očekuje da Ukrajina sprovede kampanju za informisanje ljudi o njihovim pravima i obavezama u okviru bezviznog režima.\nEU takođe očekuje da Kijev odmah vrati nadležnost Nacionalne agencije za sprečavanje korupcije i stvori viši antikorupcijski sud, čime će obezbediti nezavisnost sprovođenja reformi.\nEvropska unija zahteva ukidanje amandmana koji obavezuju borce protiv korupcije da objavljuju prihode, kao i da se pojača borba protiv organizovanog kriminala.\nPutuj, Ukrajino: EU odobrila viznu liberalizaciju\nBezvizni režim sa zemljama šengenske zone je na snazi za Ukrajince od 11. juna. Evropska unija zadržava pravo da ga otkaže za bilo koju zemlju za koju smatra da predstavlja izvor migracione pretnje.\nSlobodni pristup na 90 dana građani Ukrajine dobijaju u turističke, poslovne i porodične svrhe. Ovaj režim ne odnosi se na pravo na rad ili učenje. Od početka delovanja bezvizni režim za putovanja iskoristilo je više od 350.000 osoba.\nbezvizni režim, EU, Ukrajina


► Skupština Srbije: Usvojeni sporazumi, razrešeni članovi odbora, konstatovana\n21.04.2017 | 08:19h ► 21:32h Beograd\nFoto: Wikimedia/Đorđe Stakić\nSkupština Srbije završila je večeras načelnu raspravu o dva predloga zdravstvena zakona, a u utorak će nastaviti rad raspravom o amandmanima.\nPoslanici su danas tri sata utvrđivali dnevni red, posle čega je počelo razmatranje Predloga zakona o biomedicinski potpomognutoj oplodnji i Predlogu zakona o transfuzijskoj medicini.\nPredloženi zakon treba da omogući da veštačka oplodnja bude dostupnija, a predviđa i osnivanje banke reproduktivnih tkiva u Srbiji.\nZakon utvrđuje pravila rada i državnih i privatnih klinika, banaka darovanih reproduktivnih ćelija i embriona, uprave za biomedicine i isnspekcijske službe.\nOsnovni cilj zakona je da poveća broj obavljenih postupaka i poveća procenat uspešnosti obavljenih postupaka, rekao je ranije danas ministar zdravlja Zlatibor Lončar obrazlažući predloženi zakon.\nPredlog zakona o transfuzijskoj medicini, po rečima ministra, treba da ujednači organizaciju prikupljanja krvi. Umesto sadašnjih 47 bolničkih banaka krvi ubuduće bi postojala četiri centra za prikupljanje obradu, testiranje i distribuciju krvi.\nPredloženim zakonom se definiše količina potreba zdravstva Srbije za krvlju prema broju stanovnika. Po rečima ministra, godišnje mora da se obezbedi 250.000 jedinica krvi.\nSednica će biti nastavljena u utorak, 25. aprila u 10.00 sati.\nUsvojeno više sporazuma\nU Skupštini Srbije danas je usvojeno više međunarodnih sporazuma i protokola iz oblasti obrazovanja, policijske saradnje i kulture, razrešeni su i članovi skupštinskih odbora koji su napustili stranke, a nakon toga je počela i nova sednica\nUsvojen je i Sporazum Vlade Srbije i ostalih članica Inicijative za reformu obrazovanja u jugoistočnoj Evropi o tome da sedište Sekretarijata te inicijative bude u Beogradu.\nSkupština je potvrdila Protokol o eliminaciji nezakonite trgovine duvanskim proizvodima koji uspostavlja pravila na globalnom nivou, kroz kontrolu lanca snabdevanja duvanskim proizvodima i jačanje međunarodne saradnje.\nPoslanici su usvojili sporazum vlada Srbije i Češke o saradnji u oblasti kulture, obrazovanja, nauke, omladine i sporta, a potvrđen je i Sporazum vlada Srbije i Mađarske o plovidbi rekom Tisom, kojim se omogućava plovidba tom rekom za sve brodove.\nSkupština Srbije konstatovala je danas ostavku zaštitnika građana Saše Jankovića.\nZa su glasala 142 poslanika, a niko nije bio protiv.\nSkupština je danas razrešila bivšu funkcionerku Lige socijaldemokrata Vojvodine (LSV) Mariniku Tepić i tri bivša člana pokreta Dosta je bilo (DJB) sa mesta članova i zamenika članova skupštinskih odbora.\nMariniku Tepić u odborima u kojima je bila član ili zamenik člana, zamenio je bivši šef Nenad Čanak. Marinika Tepić je inače bila na čelu Odbora za evropske integracije.\nIz pokreta DJB dužnosti članova odbora razrešeni su Jovan Jovanović, Aleksandra Čabraja i Sonja Pavlović, koji su krajem februara napustili taj pokret.\nJovanović od danas više nije ni član stalne delegacije Skupštine Srbije u međunarodnim parlamentarnim institucijama. Umesto njega na tom mestu je Aleksandar Stevanović.\nNije prihvaćen zahtev DS za raspravom o smeni Maje Gojković\nSkupština Srbije nije prihvatila da u dnevni red uvrsti zahtev Demokratske stranke da se Maja Gojković smeni sa funkcije predsednice parlamenta.\nZahtev DS-a da se po hitnom postupku razmatra njeno razrešenje potpisala su 32 poslanika opozicije, ali zahetv nije uvršten u dnevni red jer je za to glasalo samo 13 poslanika.\nMaja Gojković je ranije najavila da će o tom zahtevu kao i zahtevu pokreta Dosta je bilo, koji takođe traži njeno razrešenje biti održana posebna sednica parlamenta posle 29. aprila.\nDS i DJB zahtev za smenu Maje Gojković traže jer smatraju da ona degradira najviše zakonodavno telo, krši Ustav i Poslovnik o radu parlamenta.\nOdbijen predlog Dveri da se formira anketni odbor o izborima\nSkupština Srbije odbila je i predlog pokreta Dveri da se u dnevni red uvrsti predlog o formiranju anketnog odbora za utvrđivanje činjenica i okolnosti o dešavanjima tokom izbornog procesa 2017. godine.\nOni su tražili da se utvrde okolnosti od dana raspisivanja predsedničkih izbora do objavljivanja privremenih rezultata na obrađenih 99,9 odsto biračkih mesta.\nŠef poslaničke grupe Dveri Boško Obradović rekao je da je to što nije prihvaćen njihov predlog samo još jedan dokaz da se nešto ozbiljno krije.\n"Jer, da se ponosite poštenim i fer izborima, vi biste formirali anketni odbor koji bi dokazao da nije bilo nikakvih izbornih neregularnosti", poručio je vladajućoj većini Obradović.\nOn je novinarima u parlamentu rekao da opozicija ne treba da izlazi na izbore sve dok se ne obezbede fer i pošteni uslovi za njihovo održavanje i istakao da su Dveri spremne da sa kompletnom opozicijom sarađuju, kako bi stali na put "diktaturi".\nObradović je ponovio da izbori nisu bili fer, da je bilo neregularnosti, da je neažuriran birački spisak, da medijski tretman svih učesnika izbornog procesa nije bio ravnopravan i istakao da ne može razume one koji su na sednici RIK-a sinoć glasali za prihvatanje izbornog rezultata.\nPoslanici Dveri su tokom konferencije držali transparente "Lopovu se na krađu ne čestita", "Nemoj da mi lažeš babu" i "Ne priznajem rezultate izbora".\nPoslanici su danas odbili i predlog Dveri o formiranju anketnog odbora za utvdivanje činjenica tokom održavanja parlamentarnih izbora 2016. godine.\nLončar: Predlog zakona omogućava dostupniju veštačku oplodnju\nMinistar zdravlja Srbije Zlatibor Lončar izjavio je danas da će usvajanjem Predlog zakona o biomedicinski potpomognutoj oplodnji biti dostupnija veštaka oplodnja, a zakon predviđa i osnivanje banke reproduktivnih tkiva u Srbiji.\nOn je naveo da se odredbe predloženog zakona odnose se na bračne, vanbračne supružnike, žene bez partenera ili pojedince koji čuvaju svoje polne ćelije za buduću potpomognutu oplodnju.\nKako je naveo, sada se prikuplja između 230.00 i 240.000 jedinica.\nPoslanici se interesovali za slučaj novinara Cvetkovića\nPoslanici u Skupštinu Srbije pitali su danas predstavnike vlasti o slučaju novinara Stefana Cvetkovića, kao i kada će vlada nadoknaditi štetu poljoprivrednicima od nevremena.\nGojković: Pronađene dve fotelje ukradene iz Skupštine SRJ 5. oktobra 2000\nPredsednica Skupštine Srbije Maja Gojković izjavila je danas da je parlament uspeo da pronađe dve fotelje koje su ukradene prilikom upada u zgradu tadašnje Skupštine SRJ 5. oktobra 2000....\nPoslanici o posledicama nevremena i koalicijama\nPoslanici Skupštine Srbije polemisali su danas tokom rasprave o amandmanima na izmene i dopune Zakona o lokalnoj samoupravi o stanju u opštinama u Srbiji i posledicama nevremena, kao i o...\nNije održana sednica Saveta Univerziteta u Kragujevcu o smeni rektora Arsenijevića\nNa Univerzitetu u Kragujevcu danas nije održana sednica Saveta na kojoj je trebalo da se raspravlja o rešenju ministra prosvete Mladena Šarčevića o smenjivanju rektora tog univerziteta...


Kreditne garancije za Turski tok u Skupštini | NS Reporter\nKreditne garancije za Turski tok u Skupštini\nBEOGRAD – U skupštinsku proceduru ušao je Predlog zakona o davanju garancije države u korist tri banke u Srbiji za kredit “Srbijagasa” od 70 miliona evra, a za potrebe izgradnje gasovoda od granice sa Bugarskom do granice sa Mađarskom i drugim susednim zemljama. Vlada Srbije usvojila je Predlog ovog zakona 11. aprila, prošle nedelje.\nDržava garantuje u korist tri banke, “Sosijete ženeral”, “Komercijalne banke” i “Vojvođanske banke” zaduženje “Srbijagasa”, a po osnovu ugovora o kreditu za izgradnju gasovoda, (deonica Turskog toka), na teritoriji Srbije, kroz ulaganje u kapital preduzeća “South stream Serbia” koje je registrovano u mestu Cug u Švajcarskoj. Preduzeće je u vlasništvu Srbijagasa koji ima udeo od 49 odsto, i ruskog Gasproma koji ima 51 procenat kapitala. Pripremni radovi na izgradnji deonice Turskog toka kroz Srbiju nedavno su počeli, očekuje se izdavanje građevinskih dozvola do kraja meseca, a trasom od 403 kilometara kroz našu zemlju gas bi išao ka susednoj Mađarskoj u svom “osnovnom” toku.\nSrbija preuzima obavezu da kao garant izmiri obaveze Javnog preduzeća “Srbijagas” po osnovu dugoročnog kredita odobrenog od strane “Societe Generale Banka Srbija a.d. Beograd” u iznosu koji ne može biti veći od dinarskog iznosa indeksiranog u evrima, u iznosu do 30.000.000 evra, uvećanog za iznos pripadajuće ugovorene kamate.


Vesti online / Vesti / Srbija / Zaječar dao nadu opoziciji\nDeo Srbije je i ovog vikenda potresala izborna groznica, jer su u pet opština održani izbori za lokalne skupštine. Srpska napredna stranka je sa svojim lokalnim koalicionim partnerima odnela pobedu u Vrbasu, Kosjeriću, Kovinu i Odžacima, dok je u Zaječaru najviše glasova osvojila lista Boško Ničić - Pokret za Krajinu.\nNi motivacije ni poverenja: Slab odziv građana\nTrijumf lokalnog pokreta u Zaječaru, i to nakon što je lider naprednjaka Aleksandar Vučić pre samo dvadesetak dana već u prvom krugu odneo ubedljivu pobedu na izborima za predsednika Srbije, opoziciji daje nadu da se naziru pukotine naprednjačkog režima.\nDemokratska stranka je tim povodom saopštila da "uprkos nedemokratskoj i neregularnoj atmosferi na lokalnim izborima u pet opština, rezultati pokazuju da promene u Srbiji danas, kao i devedesetih godina, kreću sa lokala".\nNadu im daju i konkretni rezultati, pa su se demokrate pohvalile da je koalicija oko njihove stranke osvojila drugo mesto u Kosjeriću (17,1 odsto), dok su u Zaječeru (16,7) i u Vrbasu (11,5) bili treći.\nNičić tvrdi pazar\nNakon velikog slavlja, lider Pokreta za Krajinu Boško Ničić ostavio je mogućnost pravljenja lokalne vlasti sa naprednjacima. On je rekao da koaliciju oko SNS-a čine neki ljudi s kojima je i on sarađivao, koje je stvorio i da ih zna dobro kakvi su.\n- Neću praviti trule kompromise, ali matematički moguće je i da neki drugi naprave vlast - dodao je Ničić.\nZa razliku od opozicionih političara, Raša Nedeljkov, iz posmatračke misije Crta, ne vidi razloga za optimizam, s obzirom na brojne manjkavosti izbornog procesa generalno, kao i malu izlaznost i lošu percepciju građana šta izbori na različitim nivoima znače za njih.\n- Izlaznost, recimo, u Zaječaru bila je svega oko 43 odsto i kad govorimo o kvalitetu demokratskih procesa, mi kao grupa građana koja prati izbore, ne možemo da budemo optimisti u situaciji u kojoj građani nemaju dovoljno motivacija da izađu na izbore, niti imaju poverenja u izborni proces - ističe za "Vesti" Nedeljkov.\nKo se vozika u vreme izbora?\nDemokratska stranka je u nedelju saopštila da su izbori prošli "u atmosferi straha i nasilja" i da je "SNS doveo gomilu batinaša koji presreću građane, maltretiraju ih i prete u svim ovim opštinama".\n- Ne možemo da potvrdimo da su ta lica vršila pritisak na bilo koga, ali su naši posmatrači zabeležili da su vozila sa registarskim tablicama iz Raške, Kosovske Mitrovice, Negotina i Bora bila prisutna ispred prostorija SNS-a u Zaječaru - kaže Raša Nedeljkov. Crta je takođe prijavila i da su vozila drugih registarskih tablica mogla da se vide i u blizini nekih birališta, kao i da je nekoliko mladića nasrnulo na njihovog posmatrača, da su mu oteli telefon i izbrisali fotografije uz pretnju: "Samo nemoj da nas slikaš i nećeš imati problema."\nIncidenti koji su se desili u Zaječaru i u Vrbasu daju za pravo našem sagovorniku. Dvojica aktivista Socijalističke partije Srbije fizički su napadnuta ispred jednog biračkog mesta u Vrbasu, ali iz te stranke nisu precizirali ko su vinovnici incidenta. Povrđeni mladići predomislili su se, pa su, nakon što su bili obećali izjavu, odbili da se pred kamerama N1 izjašnjavaju o celom slučaju.\nČinjenica da su u štab SPS-a u ovom vojvođanskom gradiću ubrzo došli visoki partijski funkcioneri Dušan Bajatović i Aleksandar Antić i da je medijima poručeno da povodom incidenta neće da talasaju, ukazuje na to da napadači dolaze iz najdominantnije partije u državi, od čije volje zavisi to da li će socijalisti i u budućoj republičkoj vladi sa novim premijerom zadržati ministarske pozicije.\nIz SNS-a su, međutim, poručili da je njihovo dvoje aktivista takođe napadnuto, uz pretnje, psovke i otimanje stranačkog materijala.\n* Evo šta Vučić kaže o video snimku navodne krađe glasova koji trese Srbiju!\nSRBIJA "Jedino DS može da pobedi Vučića"


Petrović: Vučić uporno glumi žrtvu | Autonomija\nPetrović: Vučić uporno glumi žrtvu\n"Karikature u današnjem svetu kao opasnost shvataju samo ISIS i SNS"\nGlavni urednik lista Danas Dragoljub Petrović izjavio je danas da se „desilo upravo ono što je Koraks nacrtao na karikaturi sa naslovnice Danasa – predsednik uporno glumi žrtvu u svakoj prilici i spreman je da dobrovoljno izigrava metu kad god mu se ukaže prilika“.\n„Tako predsednik i njegova svita uživo dokazuju ono što je Koraks nacrtao, a mi stavili na naslovnicu vikend izdanja Danasa. Koraksova karikatura je postala realnost“, rekao je Petrović za agenciju Beta, komentarišući oglašavanje predsednika srbije Aleksandra Vučića na društvenim mrežama povodom Koraksićeve karikature na naslovnoj strani lista Danas.\n„Treba primetiti da karikature u današnjem svetu kao opasnost shvataju samo ISIS i SNS. Kako uopšte komentarisati ljude koji ne mogu da shvate poruku jedne sjajne karikature, osim da su oni i sami postali hodajuće karikature“, izjavio je Petrović.\nDanas: Prete nam tužbom ako nastavimo da pišemo o GIM-u\nList Danas objavio je u današnjem izdanju da im je Advokatska kancelarija Ninković u ime privatnog preduzeća GIM uputila dopis u kome preti sudskom tužbom ukoliko list i dalje bude izveštavao o GIM-u jer time „objavljuje informacije koje se mogu smatrati poslovom tajnom“.\nAdvokatska kancelarija Ninković se posebno osvrnula na tekst objavljen 7. novembra pod naslovom „Pod kojim uslovima GIM kupuje oružje od policije“.\nGlavni urednik lista Danas Dragoljub Petrović je rekao da ovakav dopis može da se posmatra kao pritisak na redakciju lista kako dalje ne bi pratila dešavanja oko valjevskog Krušika.\n„O daljim potezima u vezi s ovim dopisom odlučućemo posle konsultacija sa novinarskim udruženjima i pravnicima“, rekao je Petrović za Danas.


MIGRANTI NAKRATKO BLOKIRALI SAOBRAĆAJ KOD ENTITETSKE LINIJE | Hayat.ba\nMIGRANTI NAKRATKO BLOKIRALI SAOBRAĆAJ KOD ENTITETSKE LINIJE\nMigranti su danas kratko blokirali saobraćaj na magistralnom putu Bosanski Novi-Bosanska Otoka u blizini entitetske linije, na teritoriji Federacije BiH (FBiH).\nSaobraćaj je normalizovan nakon što je federalna policija uklonila migrante sa saobraćajnice.\nManja grupa migranata zadržala se pored magistralnog puta, a veći broj njih je u poljima kukuruza pored magistrale.\nPripadnici entitetskih policija su sa obje strane entitetske linije.\nAdnan Herco - 05/03/2021 07:12 0\nUDRUŽENJE UGOSTITELJA KS ZAHVALILO KANTONALNOJ VLADI: ‘BOLJE DA UVEDU LOCKDOWN, NEGO DA RADNO VRIJEME OGRANIČE DO 20 SATI’\nAdnan Herco - 05/03/2021 07:09 0\nTrbović je rekao kako će se ugostitelji truditi da pomognu u rješavanju covid krize.


AMERIČKA, EVROPSKA I SRPSKA KULTURNA BAŠTINA - Kulturni centar Novog Sada - Културни центар Новог Сада\nAMERIČKA, EVROPSKA I SRPSKA KULTURNA BAŠTINA\nPROŽIMANJA I MEĐUSOBNI UTICAJI\nAutor: Predrag Rajić\nSrpska kultura integralni je deo evropske baštine i od nje je neodvojiva. Srpski narod pripada Evropi kako u geografskom, tako i u političkom, pravnom, ekonomskom ali i kulturnom vidu.\nIstorijske ali i čisto geografske okolnosti, uslovile su razvoj srpske kulture. Ona je satkana od prožimanja iskonskih slovenskih i paganskih, zatim preuzetih grčkih i hrišćanskih, u velikoj meri nametnutih ali i prihvaćenih orijentalnih i islamskih, kao i novovekovnih zapadnoevropskih, u najvećoj meri germanskih, uticaja i obrazaca.\nSvi navedeni elementi, zapravo čine i evropsku kulturnu sliku, u širem smislu. Prirodno, kada uporedimo kapacitete Evrope kao kontinenta u celom i srpskog etničkog prostora, jasno se nameće zaključak da će uticaji svih drugih evropskih naroda u svojoj ukupnosti, ostaviti veći trag na originalnu srpsku kulturu, nego li što će to ona ostvariti na Evropu. Međutim, upravo s obzirom na srazmere, srpski doprinos opštoj evropskoj kulturi je proporcionalno veći nego što bi to bilo očekivano.\nAmerička kultura sa druge strane, kompilacija je kulturnih uticaja iz gotovo svih delova sveta.\nIpak, s obzirom na činjenicu da su politički tvorci savremenih Sjedinjenih Američkih Država, redom poreklom Evropljani, vaspitavani i odgajani u evropskom kulturnom duhu, kao i da su prvi doseljenici na prostor severne Amerike, nakon 1492. godine, donosili upravo evropska kulturna rešenja, lako je zaključiti kako je upravo uticaj Starog kontinenta bio presudan element za formiranje američkog kulturnog i uopšte društvenog identiteta.\nEvropski uticaj lako je uočiti u američom kulturnom sistemu. Dovoljno je izdvojiti samo nekoliko primera:\narhitektura: rani neoklasicizam koji je dominirao mladim Sjedinjenim Američkim državama, oblikovao je najranija arhitektonska rešenja „Novog sveta“. Ona su se vremenom menjala pod uticajem britanskih stilova, da bi u savremeno doba iskusila mediteranski uticaj, pogotovo u priobalnim područjima SAD.\npozorište: decenijama po osnivanju SAD, pozorišna scena ove zemlje bila je ne samo pod uticajem zapadnoevropskog teatra, već je sa njim zajedno, u velikoj meri, tvorila jedinstvenu celinu.Tako je bilo sve do ranog dvadesetog veka i pojave Judžina O’Nila, koji se danas smatra „ocem autentične američke drame“.\nobrazovanje: od dolaska Evropljana na prostor današnjih SAD, pa sve do ranog dvadesetog veka evropske ideje kao što je herbartizam, nalazile su pogodno tlo u novom svetu. Sam princip organizovanja visokog obrazovanja, formiranja univerziteta i uspostavljanja intelektualne hijerarhije, očito je nalazio inspiraciju na severu Evrope, konkretno na britanskim ostrvima.\nPa ipak, vremenom, pod uticajem imigracije u SAD, dolazaka ljudi i kultura sa drugih kontinenata, formirali su se novi, autentični američki kulturni obrasci.\nJačanjem ekonomskog, vojnog i političkog uticaja SAD u ostatku sveta, pa tako i u Evropi, ponajviše tokom dvadesetog veka, jača i uticaj novih, američkih kulturnih pravaca na Evropu.\nOn je ponajviše prisutan u muzici, na filmu i razvoju potrošačke kulture, kao i novih sredstava komunikacije. Kao posledica spajanja evropske i afričke muzike, na američkom tlu, nastaju novi, zanimljivi muzički pravci, koji su brzo pronašli svoje pobornike širom sveta, pa tako i u Evropi. Čak i pre jačanja američkog političkog uticaja na Evropu, američki film, njegov autonoman razvoj i narastajući Holivud, uticali su na širenje američke kulture i izvan njenih teritorijalnih granica.\nUpravo putem Holivuda, Evropa ali i drugi kontinenti, mogli su da nauče mnogo o američkom načinu življenja, muzici, kuhinji, modi. Tako je džins postao neizostavni modni detalj mladih širom sveta, koji je snažnim talasom prosto zbrisao dotadašnja odevna rešenja.\nSavremena sredstva komunikacije – internet i na njemu formirane društvene mreže, nastale su u SAD i uticale na formiranje novog, ne samo oblika kulture, već se pojavljuju i kao novo sredstvo komunikacije, informisanja, razmene ideja. One utiču na ekonomske i političke tokove, stvarajući prosečnom, savremenom konzumentu u Evropi život pre pojave ovih fenomena, gotovo nezamislivim. Tehnološka revolucija koja je nastala u SAD i zahvatila čitav svet, tako je postala determinanta savremenog življenja.\nJasno, nijedan od ovih tokova ne samo da nije zaobišao Evropu, već je njen kulturni identitet u velikoj meri i preoblikovao, stvarajući tako od evropsko-američkog kulturnog odnosa, uspostave i preobrazbe trendova, jedinstvenu simbiozu međusobnih uticaja, te čak i zajedničkog identiteta.\nKao što nijedan od pominjanih, prekookeanskih kulturnih talasa nije zaobišao Evropu, tako nije ostavio netaknutom ni Srbiju, naročito ne njene urbane centre. Srbija je otvoreno društvo. Uvek gostoljubivo i oduvek otvoreno za nove ideje. Srpski kulturni identitet, tako je u najvećoj meri postao sastavni deo, gorepomenutog američko-evropskog sistema življenja, u svim sferama društva, od politike, preko prava, ekonomije, do umetnosti i vidova komunikacije.\nPa ipak, iako brojevima teško uporediv, srpski narod jeste ostvario nemali uticaj na evropsku i američku kulturu i to čak i svojim, autohtonim rešenjima. Ponajbolji primer za ovu tvrdnju jesu rešenja iz srpske mitologije. Vampir je autentični, srpski izraz. Ovo mitsko biće čest je osnov inspiracije za kako evropske, tako i američke umetnike, prisutan je u književnosti, teatru, na filmu. Za anglizme u srpskom jeziku možemo naći mnogo primera, ali i srpski jezik ima svog uticaja na najznačajniji svetski jezik današnjice. Srbizam u engleskom jeziku upravo jeste – vampir (vampire).\nJasno je da srpski kulturni identitet spada u evropsku porodicu. On nije, niti može biti otrgnut od svog okruženja. Borba za njegovo očuvanje, samobitnost i prepoznatljivost nije važna samo za Srbe, već i za Evropu, jer njenim opstankom i evropska kulturna baština ostaje bogatija i sposobnija da ostatku sveta ponudi više.\nNo, opstanak srpskog, autohtonog kulturnog identiteta, ipak, naposletku zavisi ponajviše od samih Srba. Njene elite, kulturnih institucija, ali u ništa manjoj meri i samih pojedinaca.


ONA JE LJUBAV : Srbobran.net web portal\nBliži nam se praznik koji, u međunarodnim okvirima, slavi slobodu žena da se izjašnjavaju i utiču na sve aspekte društvenog života. Povodom Dana žena, Dom kulture u Srbobranu organizuje izložbu slika čiji su stvaraoci kao inspiraciju imali isključivo pripadnice lepšeg pola.\nGalerija Doma kulture od danas je otvorena za javnost, a u njenom prostoru moguće je videti 22 dela nastala u periodu od 5 godina, uglavnom na likovnim kolonijama koje krajem leta organizuje Ustanova za kulturu. Slike koje se čuvaju u depou ugledale su svetlost dana i naredne dve nedelje biće na raspolaganju svim posetiocima koji uživaju u likovnoj umetnosti.\nMogu da se vide dela različitih slikara, uglavnom iz: Vrbasa, Novog Sada, Bačke Palanke, naravno Srbobrana, ali i drugih mesta sa prostora Vojvodine. Sve su to stvaraoci koji se rado odazivaju na kolonije povodom manfestacije i književne nagrade “Lenkin prsten”, kažu u Domu kulture.\nKako je epidemiološka situacija nepovoljna, neće biti zvaničnog otvaranja izložbe, kako bi se izbeglo okupljanje većeg broja ljudi na jednom mestu.\nZa sve koji žele da vide slike, a nisu u prilici da posete galeriju Doma kulture, dela slikara možete videti u našoj GALERIJI.


Topić: Cilj - drugo mesto i Kup - Sportska centrala\nTopić: Cilj – drugo mesto i Kup\n9 maj 2020. 12:54\nMladi fudbaler Vojvodine Mirko Topić istakao je za ,,Dnevnik“ da je cilj tog kluba osvajanje druge pozicije u Superligi Srbije i titula u Kupu.\nNaš doskorašnji sagovornik je istakao da bi pobeda nad Čukaričkim rešila mnoga pitanja i u fokus stavila bitku za trofej u Kupu Srbije.\n– Prva utakmica koju kod kuće igramo s Čukaričkim, mogla bi dosta toga da odredi. Ukoliko pobedimo, a nadam se da hoćemo, imali bismo 11 bodova viška u odnosu na „brđane“ i praktično bismo završili priču i izborili mesto u Evropi. To bi nam onda omogućilo da se više posvetimo nastupima u Kupu Srbije i realizaciji ideje da pokušamo da osvojimo pobednički trofej u njemu – kazao je Topić.\nMeđutim, ni Partizan nije daleko. Crno-beli ,,lalama“ beže samo tri boda na drugoj poziciji, te bi i ta trka mogla da usledi u finišu sezone.\n– Posle ovog, mesec i po dana dugog prekida, svako će moći da pobedi svakog i teško je bilo šta sa sigurnošću prognozirati. Ipak, iako cenimo ekipu Partizana, nije nemoguće to da pokušamo da je prestignemo na tabeli i osvojimo vicešampionsko mesto. Crno-beli imaju dobar tim, što su dokazali nastupima u grupnoj fazi Lige Evrope, ali u nastavku niko neće biti u punoj formi. Ukoliko sve bude onako kako mi priželjkujemo, lako bi moglo da se dogodi da poslednja utakmica na „Karađorđu“ odredi kome će pripasti druga, a kome treća pozicija – rekao je Topić.\nNovosađani žele da budu konkurentni Crvenoj zvezdi i Partizanu.\n– Činjenica je da su Beograđani izborili sve tri pobede u duelima s nama, iako sam ubeđen da smo barem jednu od tih utakmica izgubili zahvaljujući nesrećnom spletu okolnosti. Vreme je da sada dokažemo punu vrednost, da istrčimo na teren potpuno rasterećeni i da sportskoj javnosti u Srbiji pokažemo da možemo da budemo izuzetno konkurentni na putu ka peharu – ističe Topić.


NAPETA SITUACIJA U DS: Puč kvari planove Đilasu | Skandalozno\nNAPETA SITUACIJA U DS: Puč kvari planove Đilasu\nDeo funkcionera Demokratske stranke sprema se da se u nedelju, na sednici Glavnog odbora, oštro suprotstavi nameri svog lidera Zorana Lutovca da se ta stranka priključi “Savezu za Srbiju”, čija je osnivačka skupština zakazana za isti dan.\nPoslednjih dana su strasti kulminirale među demokratama, jer se sve veći broj funkcionera protivi tome da stranka uđe u savez u kojem će biti Dveri, a moguće je i Demokratska stranka Srbije.\nNije isključeno da na sednici Glavnog odbora oni budu u većini i ne izglasaju odluku da stranka bude suosnivač “Saveza za Srbiju”, kažu izvori i tvrde da bi se moglo dogoditi da bude zatražena i ostavka Lutovca.\nNapeto i u “Savezu za Srbiju”, pošto je ideja da se na osnivačkoj skupštini u svečarskoj atmosferi okupljenima obrate lideri stranaka koje će biti osnivači, ali ta lista nije još skrojena.\nU “Savezu za Srbiju” za sada nisu sporni Narodna stranka, Levica Srbije, Zdrava Srbija, Zajedno za Srbiju, Pokret za preokret, Sindikat Sloga i Dveri.\n(Skandalozno.rs/Izvor: Novosti online)\nBudite prvi sa komentarom na članku "NAPETA SITUACIJA U DS: Puč kvari planove Đilasu"


Motori za električna vozila iz Novog Sada – Lepe vesti ONLINE\nKompanija Nidec, jedan od vodećih proizvođača elektro-motora, počela je izgradnju fabrike.\nPogon u Novom Sadu ujedno će biti i najveći centar japanske kompanije u Evropi, u kome će se proizvoditi do 300.000 jedinica godišnje.\n– Izgradnja fabrike u Novom Sadu je naš prvi korak u osnivanju Nidec industrijskog parka u Evropi. Planiramo da investiramo 1,5 milijardi evra u celoj Evropi za razvoj našeg biznisa, a veći deo biće uložen u Srbiji – istakao je ranije Cuđi Šingo, direktor Nidec Srbija.\nU zvaničnom saopštenju koje je kompanija Nidec objavila, navodi se da je planirana površina celog kompleksa u Novom Sadu oko 60.000 m2, kao i da se završetak radova očekuje sredinom 2022. Takođe, navodi se da Nidec u prvoj fazi planira da zaposli 1.000 ljudi.\nRanije je objavljeno, podsetimo, da će japanskoj kompaniji, sa daljim razvojem, u Srbiji biti potrebno 10.000 radnika.\nNidec motore već koristi 15 fabrika automobila, među kojima su i kineski GAC i francuski Peugeot, a kompanija će, kako je ranije najavljeno, u narednih pet godina uložiti 10 milijardi dolara kako bi osvojila 45% tržišta.\nfabrika motora Novi Sad


M. D.\t 18. oktobra 2016. 09:33\nIrski niskotarifni avio-prevoznik Rajaner srezao je danas prognozu dobiti za celu godinu za 5,0 odsto zbog pada vrednosti funte, navodeći da prosečna cena prevoza po putniku može pasti i do 15 procenata ove zime, izveštava agencija Rojters.\nRajaner zarađuje oko trećinu svojih prihoda u funtama, dok troškovi kompanije u bnritanskoj valuti iznose oko 20 odsto, rekao je portparol kompanije.\nNajveća evropska niskotarifna avio-kompanija je navela da očekuje da će neto dobit za fiskalnu godinu koja završava 31. marta iznositi izmedu 1,30 milijardi i 1,35 milijardi evra, u odnosu na ranije predviđenih 1,375 milijardi do 1,425 milijardi evra.\nSrednja prognoza 16 analitičara, koje je anketirao Rojters pre kompanijskog upozorenja o mogućem manjem profitu, iznosila je 1,383 milijardi evra.\n“Primarni uzrok ovog nešto nižeg rasta celogodišenjeg profita je 18-procentni pad vrednosti funte nakon glasanja za Bregzit, što će smanjiti prosečnu zaradu po putniku u drugoj polovini godine između 13 i 15 odsto”, neveo je generalni direktor Rajanera Majkl O`Liri u saopštenju.\n“I ove revidirane smernice su uveliko oslonjene na to da neće doćio do daljeg slabljenja cena karte po putniku ili pada funte sa sadašnjih nivoa”, dodao je O`Liri.\nRivalska kompanija Izidžet, čija polovina prihoda potiče od putnika u Velikoj Britaniji, već je snizila svoju prognozu dobiti za poslovnu godinu, koja završava 30. septembra, u svetlu britanskog glasanja u junu za napuštanje Evropske unije i pada funte koji je potom usledio, podseća Rojters.


Spasimo život šestogodišnjeg Zrenjaninca\nObjavljeno 01.11.2013. u 19h\nŠestogodišnji Miloš Markov iz Zrenjanina, boluje od akutne limfoblastne leukemije. U cilju pripreme za transplantaciju koštane srži, Milošu je hitno potrebna pomoć dobrovoljnih davaoca AB RhD negativne ili AB RhD pozitivne krvne grupe.\nMiloš sa majkom Milenom\nMali Miloš trenurno se nalazi na novosadskoj Dečijoj klinici i, u pratnji porodice, 11. novembra otputovaće u Italiju na kliniku za zračenje organizma. U ovoj ustanovi će se izvršiti priprema za transplataciju koštane srži koja je planirana sedam dana kasnije. Prema rečima njegove mame Milene Mišić Markov, veliki broj Zrenjaninaca i Beograđana već se uključio u ovu akciju.\n– Iako Miloš trenutno ima upalu pluća i njegovo zdravstveno stanje nije najbolje, nadamo se skorom oporavku, rela je dečakova majka za portal I love Zrenjanin u današnjem telefonskom razgovoru.\nVREMENA ZA ČEKANJE – NEMA\nDobrovoljni davaoci trombocita moraju ispunjavati određene uslove kako bi ušli u proceduru pripreme. Poželjno je da su lica već dobrovoljni davaoci krvi i da imaju između 18 i 50 godina. Ujedno moraju biti zdravi, ne smeju uzimati lekove i moraju biti teži od 70 kilograma.\nGrađani koji ispunjavaju navedene kriterijume i žele da pomognu, neophodno je da se jave Službi transfuzije Opšte bolnice u Zrenjaninu ili u Institut za transfuziju krvi Srbije u Beogradu, najkasnije do 5. novembra.\nNakon testiranja, ukoliko analize uzorka potvrde da je davalac odgovarajući, on se šalje na separaciju krvi. Davaocima se uzimaju isključivo trombociti a svi ostali sastojci krvi vraćaju se nazad i taj postupak traje oko sat i po vremena.\nTagovi:bolest, kostana srz, krv, leukemija, pomoć, transfuzija, transplatacija, zdravlje\nCrveni krst Zrenjanin – vanredna akcija dobrovoljnog davanja krvi


Košarac: Obezbijediti nesmetan transport za potrebe poljoprivrede | Argumenti\nNaslovna BiH Košarac: Obezbijediti nesmetan transport za potrebe poljoprivrede\nMinistar spoljne trgovine i ekonomskih odnosa u Savjetu ministara Staša Košarac zatražio je da Uprava za zaštitu zdravlja bilja BiH, u koordinaciji sa Upravom za indirektno oporezivanje BiH, omogući nesmetan transport robe za koje je potrebna “D” dozvola preko graničnih prelaza, koji su Odlukom Savjeta ministara određeni za prevoz robe u drumskom saobraćaju u tranzitu kroz BiH.\nOvu inicijativu Košarac je uputio uvažavajući preporuke i mjere entitetskih vlada i ministarstava nadležnih za poljoprivredu, koje se tiču transporta robe u novonastalim okolnostima usljed epidemije virusa korona, saopšteno je danas iz Ministsrtva spoljne trgovine i ekonomskih odnosa.\n– U koordinaciji sa vladama Republike Srpske i Federacije BiH, procijenili smo da je neophodno definisati granične prelaze za transport robe za koje je potrebna D dozvola. Riječ je o sadnom materijalu, đubrivu i drugim sirovinama potrebnim za predstojeću proljećnu sjetvu – precizirao je Košarac.\nOn je istakao da se moraju ubrzati procedure za transport ove robe kako bi domaćim poljoprivrednicima pravovremeno bili obezbijeđeni uslovi da mogu zasijati rekordne površine, jer snabdjevenost tržišta prehrambenim proizvodima ne smije biti dovedena u pitanje.\nKošarac napominje da se na listi vitalnih proizvoda koji će imati olakšan promet između zemalja Cefte, između ostalog, nalaze đubrivo, sjemena i sadni materijal.\n– U koordinaciji sa nadležnim institucijama na svim nivoima vlasti, predložili smo Sekretarijatu Cefte listu vitalnih proizvoda na koju smo uvrstili osnovne životne namirnice, lijekove i medicinska sredstva, ali i veterinarske lijekove i preparate, đubrivo, sjemena i sadni materijal, kao i hranu za životinje – naveo je ministar spoljne trgovine i ekonomskih odnosa.\n– Naš zadatak je da u kontinuitetu preduzimamo mjere koje će ublažiti negativne efekte epidemije virusa korona na domaću privredu – istakao je on.\nSavjet ministara je na šestoj vanrednoj sjednici, održanoj 24. marta, donio odluku kojom se određuju granični prelazi između BiH i Hrvatske, Srbije i Crne Gore za prevoz robe u drumskom saobraćaju u tranzitu kroz BiH.\nU skladu sa tom odlukom, granični prelazi Bijača, Gradiška, Šamac, Neum jedan i Neum dva utvrđeni su za transport robe između BiH i Hrvatske, dok su granični prelazi Rača i Klobuk utvrđeni za transport robe između BiH i Srbije, odnosno BiH i Crne Gore.


U Dimitrovgradu inicijativa za malogranični prelaz na Gradini\nOvo se naročito odnosi na one koji rade u zemlji suseda, na studente, đake i ostale koji svakodnevno prelaze granicu s jedne na drugu stranu. Peticiju je potpisalo preko 1500 građana i ona će biti upućena našim i bugarskim najvišim zvaničnicima i nadležnim ministartsvima u obe zemlje.\nPrema nezvaničnim podacima, granicu svakodnevno ili jednom nedeljno prelazi preko 800 građana Dimitrovgrada i okoline koji već godinama rade u firmama u Bugarskoj, kao i veliki broj studenata iz ovog grada , ali Pirota i okolnih mesta. Otvaranje malograničnog prelaza kakav, na primer, postoji prema Mađarskoj, do sada je inicirano u nekoliko navrata. Potencijali prelaz bi znatno smanjih gužve na ovom prleazu, naročito u periodu godišnjih odmora i praznika, jer bi se brže putovalo, a nisu zanemarljive ni uštede.\nGradina Dimitrovgrad malogranični prelaz granica sa Bugarskom


Zanimljiva poseta izložbi u Muzeju primenjene umetnosti | Savremena gimnazijaSavremena gimnazija\nDecember 2, 2019 Comments Off on Zanimljiva poseta izložbi u Muzeju primenjene umetnosti\nUčenici I i II razreda Savremene gimnazije i tokom ove nedelje imaju priliku da posete izložbu „Moda u modernoj Srbiji”. Prezentacijom osamdeset jednog modnog predmeta iz Zbirke tekstila i kostima Muzeja primenjene umetnosti u Beogradu, gimnazijalci će moći da se upoznaju sa razvojem odevanja u Srbiji tokom XIX i početkom XX veka.\nModa kao kulturni fenomen modernog doba Srbije\nIzložba „Moda u modernoj Srbiji” autorke Draginje Maskareli bavi se modom kao jednim od specifičnih kulturnih fenomena, modom kao velikim znakovnim pismom iz koga se mogu pročitati vreme, istorijske prilike, događaji i ljudi jedne epohe, u ovom slučaju reč je o XIX i početku XX veka. Taj period, kada moda dobija važnu ulogu u vizuelnoj reprezentaciji i konstruisanju identiteta pojedinaca, pripadnika vladarskih porodica i građanske klase moderne Srbije, predmet je projektnih zadataka izbornih programa: Umetnost i dizajn, Pojedinac grupa i društvo i Jezik, mediji i kultura.\nUčenicima će ova izložba poslužiti kao osnova za proučavanje promena koje su nastale u odelima vladara, muškaraca, žena u XIX i XX veku, ali će se upoznati i sa terminima poput bidermajera, krinolina i turnira koji su bili vrlo popularni u tom periodu.


source.ba | Pitali smo Graničnu policiju o incidentu na aerodromu i sukobu sa Erdoganovim obezbjeđenjem: Pročitajte kakav smo odgovor dobili!\nMediji u BiH jučer su pisali o incidentu koji se dogodio na Međunarodnom aerodromu u Sarajevu kada su se verbalno sukobili članovi obezbjeđenja Recepa Tayyipa Erdogana, predsjednika Republike Turske, i pripadnici Granične policije BiH.\nKako je jučer naveo Zoran Galić, direktor Granične policije BiH, u sukobu koji je prijetio da preraste u fizički obračun učestvovalo je deset ljudi iz obezbjeđenja predsjednika Turske koji je jučer stigao u službenu posjetu našoj zemlji.\n"Bili su agresivni, ponašali su se kao da su u svojoj zemlji. Uopće ne poštuju naše zakone. Došlo je do naguravanja kada je obezbjeđenje predsjednika Erdogana odbilo proceduru i redovne kontrole. Zaslužili su da svi budu privedeni i lišeni slobode. Svima mora biti jasno da se, bez obzira na to o kome se radi, moraju poštivati zakoni ove države. Samo pribranošću pripadnika GP-a izbjegnut je sukob većih razmjera", rekao je jučer za Dnevni Avaz Zoran Galić.\nSve se smirilo kada je Erdogan izašao iz aviona, a prema pisanju pojedinih medija, članovi Erdoganovog obezbjeđenja su izvukli oružje iz aviona i stavili ga za pojas.\nDanas smo kontaktirali Graničnu policiju BiH kako bismo saznali šta se to jučer dešavalo na Međunarodnom aerodromu u Sarajevu, te smo im postavili sljedeća pitanja:\nSource.ba: Šta se konkretno dogodilo jučer na Međunarodnom aerodromu u Sarajevu? Šta je napravilo obezbjeđenje predsjednika Republike Turske, pa je došlo do spomenutog incidenta?\n"Prilikom dočeka i dolaska visoke delegacije Republike Turske, na čelu sa predsjednikom Republike Turske Recepom Tayyipom Erdoganom, obezbjeđenje ove delegacije nije poštovalo procedure 'Prihvata i otpreme VIP delegacija i putnika', i nisu se pridržavali upozorenja pripadnika GPBiH koji su vršili obezbjeđenje, pri čemu je došlo do fizičkog naguravanja između pripadnika GPBiH i obezbjeđenja delegacije predsjednika Turske. Pripadnici GPBiH postupali su u skladu sa svojim ovlaštenjima i pozitivnim propisima zakona u BiH", rekao je danas za Source.ba portal Radiša Samardžija, načelnik Kabineta direktora Granične policije BiH.\nGraničnu policiju BiH smo upitali da li iste procedure prolaze svi mogući službenici koji stižu u Bosnu i Hercegovinu, posebno kada su u pitanju predsjednici zemalja iz regiona (Kolinda Grabar-Kitarović i Aleksandar Vučić), te da li je nekada bilo problema sa njihovim obezbjeđenjem?\n"Sve delegacije prolaze iste kontrole i procedure i dosad nije zabilježen nijedan slučaj kršenja utvrđenih procedura", kratko su nam poručili iz GPBiH.\nSource.ba: Dio javnosti u BiH smatra da je cijeli incident od jučer isceniran i preuveličan, pa nas zanima kako komentarišete takve špekulacije?\n"GPBiH ne može komentirati takve navode", dobili smo kratak odgovor iz Granične policije BiH, a kojeg potpisuje spomenuti Radiša Samardžija.\nPodsjećanja radi, tokom posjede Erdogana SAD-u u maju 2017. godine, dvije su osobe uhapšene, a devet osoba je povrijeđeno u velikoj tučnjavi ispred rezidencije turskog ambasadora u Sjedinjenim Američkim Državama. Tučnjava je izbila nakon što su pripadnici Erdoganovog osiguranja napali demonstrante koji su nosili zastavu kurdske stranke PYD ispred rezidencije.\nTagovi: IncidentSarajevoRecep Tayyip ErdoganTurskaAerodromBiH


Zabranjeni - Blic Online\nBio osumnjičen za ubistvo, dan posle zločina POBEGAO NA KOSOVO: Ko je bivši vođa "Alkatraza" ranjen u PUCNJAVI U BEOGRADU\nU jučerašnjoj pucnjavi koja se dogodila oko 14 časova u Ulici Dimitrija Tucovića u Beogradu ranjen je Marko Isaković (30), nekadašnji vođa navijačke grupe "Alkatraz", koji je javnosti poznat kao osumnjičeni za ubistvo navijača "Zabranjenih" Ivana Parovića 2011. godine.\nBeograd je juče usred bela dana bio poprište krvavog vatrenog obračuna navijača. Najpre je ranjen Vladimir Mileusnić (30) u Rakovici, a dva sata kasnije i Alen Kostić (28) u Železniku, koji je jutros podlegao povredama. Osumnjičeni za oba napada su uhapšeni.\nRazgaćeni huligan uhapšen posle 17 dana potrage\nSvetomir Aničić (25), navijač Partizana, uhapšen je u akciji beogradske policije zbog sumnje da je 2. novembra na 145. derbiju skinuo pantalone i donji veš i gledaocima pokazao golu zadnjicu, saznaje “Blic”.\nTrojica osumnjičenih privedena su zbog sumnje da su učestvovali u tuči u kojoj je u beogradskom naselju Karaburma ubijen navijač Partizana Vlado Živković (35).\nNovobeograđanin Vladimir Živković (35), zvani Vlaja, član navijačke grupe “Zabranjeni”, ubijen je preksinoć u zakazanom obračunu sa suparničkom frakcijom navijača Partizana - “Alkatrazom”. Tuča dva sukobljena tabora crno-belih bila je zakazana u dvorištu Osnovne škole “Filip Višnjić” na Karaburmi, a telo partizanovca je pronađeno 20 metara dalje na kolovozu.


SKUPŠTINSKI KOLEGIJUM ZAPOČEO KONSULTACIJE O RADU PARLAMENTA\nSkupštinski Kolegijum, u čijem radu učestvuju predstavnici svih poslaničkih grupa, danas je započeo sednicu posvećenu daljem radu republičkog parlamenta.\nKolegijumu prisustvuje predsednik Skupštine Srbije Nebojša Stefanović, generalna sekretarka parlamenta Jana Ljubičić, kao i potpredsednici parlamenta Gordana Čomić, Vesna Kovač i Žarko Korać.\nUz zamenika šefa poslanika SNS Zorana Babića u radu kolegijuma učestvuju i šef poslaničke grupe Demokratske stranke Borislav Stefanović, šef poslaniak URS-a Vladimir Ilić i poslanik SPS Đorđe Milićević.\nU radu kolegijuma učestvuje i funkcioner Liberalnodemokratske partije Nenad MIlić kao i zvaničnici Nove Srbije Dubravka Filipovski i Demokratske stranke Srbije Sloboda Samardžić.\nŠef poslanika Saveza vojvođanskih Mađara Balint Pastor, šef poslaničke grupe SPO - DHSS Aleksandar Jugović kao i Petar Petković iz Jedinstvene Srbije takođe učestvuju u radu skupštinskog kolegijuma.\nStefanović je najavio da će u ponedeljak, 11. februara, biti započeta nova sednica parlamenta, a prva tačka o kojoj će poslanici raspravljati biće Predlog rezolucije o poštovanju ljudskih prava, izgnanih i prognanih s prostora bivše Jugoslavije.\nOn je istakao da, stavljanjem na dnevni red Predloga rezolucije o poštovanju ljudskih prava, izgnanih i prognanih i drugih građana koji su oštećeni imovinskim i drugim pravima u državama nastalim na području bivše Jugoslavije, država pokazuje ozbiljan i odgovoran odnos prema ljudima koji su ostali bez svoje imovine i koji su prognani sa svojih ognjišta.\nOn je podsetio da je rezoluciju predložio poslanik SNS Miodrag Linta, koji je i predsednik Koalicije udruženja izbeglica u Srbiji.\nKako je ranije najavljeno, na dnevnom redu sednice 11. februara trebalo bi da se nađe i predlog Vrhovnog saveta sudstva o prestanku funkcije predsednice tog saveta i Vrhovnog kasacionog suda.


Obveznice, bubice i ostali začini - Direkt Portal\nObveznice, bubice i ostali začini\n26.04.2021 00:53 i bi nedelja, obveznice, RS, zaduzenje 0\nObveznice smo utopili. Kupili su ih neki po belom svetu koji u nas, tvrdi premijer, veruju više nego što mi verujemo u sebe. A posebno u njih. Što bi ih možda i uvredilo da nemaju osećaj superiornosti. Jer, onaj ko je uspeo da nađe kupca za faličnu robu ili je znanje pekao na pijaci ili je nadčovek. Pošto je prvo opštepoznata stvar, sigurni smo da će nas prodati po najboljoj ceni. Onda kada za to dođe vreme.


ORKA LOTUS BEACH - MARMARIS, KonTiki Letovanje Turska Grčka\nGlavna strana TURSKA MARMARIS ORKA LOTUS BEACH\nORKA LOTUS BEACH Turska/Marmaris\nLuksuzan hotel, noviji u ovoj regiji, nalazi se na odličnoj lokaciji, 2 km od centra Ičmelera i 6 km od centra Marmarisa. Sa radom je otpočeo 2015. godine, sagrađen na površini od 70.000 m2. Nalazi se na sopstvenoj prostanoj peščanoj plaži, na kojoj su suncobrani, ležaljke i peškiri za plažu besplatni za goste hotela.\nHotelski kompleks sastoji se od 8 dvospratnih i trospratnih zgrada u kojima se nalazi ukupno 318 standardnih soba (površine 26 m2, za maksimalno 2+1 osobu), 43 superior sobe (površine 36 m2, za maksimalno 3+1 osobu) i 80 jednosobnih porodičnih soba (površine 40-55 m2, za maksimalno 4 osobe). Sve sobe su klimatizovane (centalni klima uređaj), imaju telefon, satelitski TV, WiFi internet, sef (besplatno), mini-bar (voda, gazirani i negazirani sokovi, pivo – dnevno punjenje), fen za sušenje kose, balkon ili terasu.\nGlavni restoran, 3 a la carte restorana (turski, azijski, italijanski – besplatno jednom u toku boravka, uz rezervaciju), 5 barova (jedan od njih otvoren je 24h), 5 spoljašnjih bazena, 5 vodenih tobogana, zatvoreni bazen, WiFi internet na teritoriji hotela, teretana, sauna, tursko kupatilo, aerobik, akvabik, animacije, muzika uživo, stoni tenis, odbojka na plaži, pikado, dečiji klub (za uzrast 3-12 godina), dečiji bazen, dečiji meni u restoranu, igralište za decu. Plaćaju se: masaže i tretmani u Spa centru i turskom kupatilu, prodavnice, sportovi na vodi, škola ronjenja, usluga pranja i peglanja, usluga dadilje, doktor.\nTel: +90 252 455 48 55


Garancija ⋆ Hana Online Shopping\nPočetna / Garancija\nIzjavljujemo da će kupljeni proizvod za koji je izdata garancija o saobraznosti funkcionisati ispravno ukoliko se njima rukuje prema uputstvu i tehničkim specifikacijama koje na te proizvode daje proizvođač. Obavezujemo se da ćemo na zahtev izražen u garantnom roku u servisu otkloniti svaku nesaobraznost proizvoda nastalu normalnim korišćenjem uređaja.\nGarantni rok počinje od dana kupovine proizvoda, što dokazujete garantnim listom i računom, a traje onoliko koliko je meseci navedeno uz svaki proizvod. Ukoliko nesaobraznost ne bude otklonjena u razumnom roku , obavezujemo se da ćemo proizvod na zahtev kupca zameniti odgovarajućim ispravnim. Ukoliko u datom trenutku proizvod nije tržišno raspoloživ, zamena će se izvršiti za neki adekvatan proizvod uz razliku u ceni po vežećem cenovniku ako i to nije moguće izvršićemo povraćaj novca. Boravak uređaja na servisu ne utiče na dužinu garancije kao ni ugradnja delova.\nGarancija važi isključivo na saobraznost uređaja, a ne na eventualnu očekivanu funkcionalnost, dakle podrazumevamo da je kupac upoznat sa tehničkim specifikacijama uređaja i u skladu sa tim ne garantujemo da će oprema zadovoljiti kupca ili da je podesna za određenu namenu. Garancija se ne odnosi na poslove redovnog održavanja uređaja (čišćenje, podmazivanje, itd.) i od korisnika se očekuje da uređaje ne izlaže štetnim dejstvima (duvanski dim, ekstremno prašnjave prostorije, elektromagnetni talasi, hladne ili tople prostorije, itd.). Sve eventualne nepravilnosti prouzrokovane ovakvim i sličnim radnjama nisu obuhvaćene garancijom o saobraznosti.\nPriznavanje prava na nesaobraznos a u skladu sa Zakonom o zaštiti potrošača je isključivo i diskreciono pravo servisa. U tom smislu, ova garantna izjava je ništavna u sledećim slučajevima: ako se kupac nije pridržavao proizvođačkog uputstva i tehničke specifikacije o upotrebi proizvoda ili ako je na drugi način nestručno ili nepažljivo postupao sa proizvodom; ako je uklonjena ili oštećena garantna nalepnica na proizvodu ili se na drugi način ustanovi da je proizvod otvarala ili servisirala neovlašćena osoba; ako su u proizvod bili ugrađeni ili ako su kao repromaterijal korišćeni neodgovarajući delovi; oštećenja zbog neispravne montaže ili održavanja, oštećenja nastala prilikom transporta nakon isporuke kao i ostala.


Dodik: “Pitao sam Izetbegovića misli li ozbiljno o imenu RS” - Kameleon M&M\nPredsjednik SNSD-a i predsjedavajući Predsjedništva Bosne i Hercegovine Milorad Dodik poručio je danas da se ide dalje ka evropskim integracijama, ali je i ponovio svoje stanovište, a to je da politika koju zastupa jeste da se sve aktivnosti oko NATO puta zaustave, jer to nije u interesu srpskog naroda i Republike Srpske, kako je istakao.\n“To su naše jasne politike u ovom vremenu i one će određivati aktivnosti koje ćemo vršiti u narednom periodu. Naravno, u BiH ima i onih koji drukčije misle, ali ima i pitanja oko kojih možemo da se dogovorimo. U ovom trenutku ostaje otvoreno pitanje formiranja vlasti na zajedničkom nivou. Pokušaj koji smo imali prije nekoliko dana nije se pomakao dalje od početka, ali u svakom slučaju vjerujem da je moguće. Ne želim da se shvati da mi insistiramo na tome, ali ovo je najviše na štetu same BiH – neformiranje vlasti. Bili smo u Briselu i tamo je rečeno da ničim nije uslovljeno formiranje vlasti i da je to potrebno učiniti – ni NATO putem, ni MAP-om, ni upitnicima, ni bilo čim i da je potrebno što je prije moguće formirati vlast. Ja sam to tačno i jasno razumio. Kako su to drugi razumjeli, to pitajte njih“, istakao je Dodik, prenosi “N1“.\nNa pitanje novinara da li je razgovarao sa Bakirom Izetbegovićem, presjednikom SDA, o inicijativi o promjeni naziva Republika Srpska je odgovorio: “Ja sam pitao da li on to misli ozbiljno, on me gledao“.\nU Briselu je Dodik pozvao na odgovornost one koji su kasnili sa odgovorima na Upitnik, a o tome je li to uradio je rekao: “Ukoliko ne bude u ovom vremenu, a obaviješten sam da će do petka biti završeno na svim nivoima vlasti, i da se u petak odgovori dostave u Brisel. Republika Srpska je ispunila svoje obavezu“.\nRuski ministar spoljnih poslova Sergej Lavrov rekao je da se vrši ogroman pritisak Zapada na narode na Balkanu vezano za članstvo u NATO, a na pitanje da li se on slaže da je taj pritisak stvarno toliki je odgovorio: “Naravno. Postoji ta vrsta stalnog insistiranja bez obzira koliko mi rekli da Republika Srpska provodi politiku vojne neutralnosti“.\nDodik je komentarisao i situaciju sa migrantima u BiH te naveo: “Imamo otvorene probleme i na njih treba reagovati. Potpuno neodgovorna struktura na nivou BiH ne može da riješi nijedan problem. Sama činjenica da nije formirana vlast i da oni koji trebaju da odu sa funkcija nisu motivisani da obave svoje obaveze, govori koliko je to široko za različite moguće loše posljedice. Ne želim da uputim kritike, ali BiH se pokazala nesposobna da brani svoj prostor, mogla je to da učini. Svjestan sam da i u drugim zemljama postoji takav problem, ali ovdje može da ugrozi političku i unutrašnju stabilnost“.


Tramp o tajnoj prepisci: Nije bilo korumpiranije vlasti od Obame i Bajdena - 15.10.2020, Sputnik Srbija\nTramp o tajnoj prepisci: Nije bilo korumpiranije vlasti od Obame i Bajdena\nAmerički predsednik Donald Tramp nazvao je svog protivkandidata Džoa Bajdena korumpiranim političarem i zatražio da objavi sve informacije o umešanosti u... 15.10.2020, Sputnik Srbija\nAmerički predsednik Donald Tramp nazvao je svog protivkandidata Džoa Bajdena korumpiranim političarem i zatražio da objavi sve informacije o umešanosti u poslove svog sina Hantera.\nTrampov komentar usledio je pošto je objavljena tajna prepiska da je Hanter Bajden upoznao svog oca sa čelnicima ukrajinske firme „Burisma“, a da je potom Džo Bajden, tadašnji potpredsednik SAD, ucenio ukrajinskog rukovodstvo kako bi smenilo tužioca koji je pokrenuo istragu protiv firme u čijem bordu direktora je bio Hanter Bajden.\n„Džo Bajden mora odmah da objavi sve i-mejlove, sastanke, telefonske razgovore, transkripte i snimke u vezi sa njegovom umešanošću u porodične poslove i trgovinu uticajem – uključujući i Kinu“, napisao je Tramp na Tviteru.\n„Ta prepiska pokazuje da su tvrdnje Bajdena kako nikada nije razgovarao sa Hanterom o njegovim poslovima, zapravo apsolutna laž. Stvar je u tome što nije bilo korumpiranije administracije od one koju su vodili Obama i Bajden“, izjavio je Tramp.\nOn je pohvalio „Njujork post“ zbog otkrića koje je opisao kao „masovnu korupciju oko Uspavanog Džoa“.\nPokušaj Donalda Trampa da prošle godine privoli Kijev da ponovo otvori istragu o poslovima Hantera Bajdena doveo je do procedure impičmenta Trampa, pod optužbom da je zloupotrebio moć predsedničke funkcije. Međutim, postupak impičmenta je propao pošto je Senat oslobodio Trampa optužbi, te je on tako ostao na predsedničkoj funkciji.\nDruštvene mreže Fejsbuk i Tviter ograničili su deljenje teksta „Njujork posta“ o Hanteru i Džou Bajdenu, a Tramp je to prokomentarisao da time žele da zaštite njegovog protivkandidata.\nPortparol Fejsbuka Endrju Stoun tvitovao je da će „redukovati distribuciju linka na svojoj platformi dok ne bude provereno da li su činjenice iz tog teksta tačne“.\nIz Tvitera su naveli da su blokirali deljenje tog teksta jer je zasnovan na „hakovanom materijalu“, te da sadrži lične podatke kao što su brojevi telefona ili i-mejl adrese.


Počela sa radom aplikacija za praćenje cijena goriva u Srpskoj - Direkt Portal\n20.05.2022 13:34 aplikacija, cijene goriva, republika srpska 0\nMinistarstvo trgovine i turizma Republike Srpske pustilo je danas u rad besplatnu mobilnu aplikaciju za praćenje maloprodajnih cijena nafte i naftnih derivata na benzinskim pumpnim stanicama u RS, saopšteno je iz ovog ministarstva.\nZahvaljujući aplikaciji, koja se može preuzeti u Google Play prodavnici (http://skr.rs/zMpH), građani u realnom vremenu mogu da prate cijene goriva na više od 400 benzinskih pumpnih stanica širom Republike Srpske, piše Capital.ba.\n„Ministarstvo trgovine i turizma na ovaj način potrošačima u RS omogućava da na transparentan način budu informisani o trenutnim cijenama goriva na benzinskim pumpnim stanicama, njihovoj snabdjevenosti i ponudi, što će doprinijeti dodatnom poboljšanju prava potrošača kada je u pitanju kupovina ovog izuzetno značajnog energenta“, navedeno je u saopštenju.\nU aplikaciju su, uz svaku benzinsku pumpu, uneseni osnovni kontakt podaci, kao i podaci o lokaciji, asortimanu i radnom vremenu.\nAplikacija, takođe, ima mogućnost sortiranja derivata prema tipu, cijeni, ali i geolokaciji, na osnovu trenutne lokacije mobilnog telefona.\nIz ministarstva su naveli da su u prvim sedmicama moguće manje modifikacije na aplikaciji, u zavisnosti od toga kako će se ona ponašati nakon velikog broja preuzimanja.\nPodsjećamo, Vladi RS je za uspostavljanje ove aplikacije trebalo više od dvije godine.


Letnji ekološki forum: Energetska zadruga „Elektropionir”\nsre, 14. jul 2021, 18:00 h - 20:00 h\nU okviru izložbe „Efekat pregleda”, Muzej savremene umetnosti otvara prostor za diskusiju o raznovrsnim ekološkim problemima s kojima se stanovnici Srbije suočavaju u lokalnom kontekstu. Program je osmišljen kao javni forum u kome će akteri – ekološke organizacije, aktivističke grupe, stručnjaci, umetnici i građani – u izložbenom prostoru Muzeja diskutovati o aktuelnim problemima zaštite životne sredine u Srbiji, razlozima za nastanak tih problema, kao i mogućim predlozima za njihovo rešavanje. U sredu 14. jula od 18 do 20 časova biće održan drugi u nizu foruma na kome će energetska zadruga „Elektropionir” otvoriti diskusiju o obnovljivim izvorima energije.\nSmatramo da je bitno da se i u institucijama kulture bavimo ekološkim temama i da podstičemo razvoj svesti o neophodnosti brige o zaštiti prirode koju neprekidno ugrožavaju partikularni finansijski interesi velikih korporacija. To je ujedno i razlog za otpor brojnih građanskih inicijativa, jer će bez čiste vode, vazduha, bez šuma i parkova, i naša egzistencija kako lokalno tako i na čitavoj planeti biti sve ugroženija.\nU mnogim zemljama, učešće građana do sada se pokazalo kao važan motivacioni faktor za prelazak sa „prljave”energije iz fosilnih izvora na obnovljive izvore energije. U Srbiji je, zbog velike zagađenosti vazduha i manjka obnovljivih izvora energije, ovakva tranzicija preko potrebna. Transformacija načina na koji proizvodimo energiju predstavlja najznačajniji deo globalne klimatske akcije.\nEnergetska zadruga „Elektropionir” je osnovana krajem 2019. sa idejom da bude jedan od ključnih aktera u osnaživanju običnih ljudi da aktivnije učestvuju u tranziciji srpskog energetskog sektora na obnovljive izvore energije. Otpočela je kao poduhvat grupe entuzijasta koji su se na razne načine bavili obnovljivim izvorima energije i inovativnim načinima građanskog organizovanja. „Elektropionir” ne čeka da se steknu svi uslovi i da se većina pokrene, već misli da uporna grupa pionira može da menja stvari. Zadrugari su upravo ti pioniri.\nOva godina mogla bi biti prekretnica za uspešno učešće građana u energetskoj tranziciji u Srbiji. Nakon uvođenja Zakona o upotrebi obnovljivih izvora energije, novi regulatorni okvir trebao bi da se primeni u praksi. Ovo je jedinstveni trenutak koji će prodrmati energetski sektor: posle veka centralizovne proizvodnje struje, u kome su se građani nalazili bukvalno na kraju kabla, sada se za nas otvara prilika da postanemo i proizvođači električne energije.\nCilj zadruge je da u Srbiji demonstrira ekološki i ekonomski održiv način proizvodnje električne energije, zasnovan na principima demokratskog upravljanja. U zadruzi svaki član, zadrugar, ima jedan glas u donošenju odluka. Zajednički se stiče ekspertiza, određuje pravac daljeg delovanja, kako bi realizovali ambicije veće od pojedinačnih krovova. Dugoročno, „Elektropionir” želi da uspostavi mrežu decentralizovanih krovnih solarnih elektrana i solarnih parkova u kolektivnom vlasništvu ljudi širom Srbije.\nNa „Letnjem ekološkom forumu” o iskustvima „Elektropionira” će govoriti Ana Džokić, Đorđe Samardžija, Igor Vejnović i Marc Neelen.\nPozivamo sve zainteresovane da se pridruže forumu i aktivno uključe u diskusiju.\nViše informacija o projektu „Efekat pregleda” na:\nViše informacija o energetskoj zadruzi „Elektropionir” na:


► Rohani naredio napuštanje svih ograničenja iranskim nuklearnim istraživanjima\n"Organizaciji za atomsku energiju (iranskoj) je naređeno da preduzme sva neophodna istraživanja i korake u razvoju da napusti sve preuzete obaveze na tom području", rekao je Rohani na državnoj televiziji.\nOva mera je preduzeta zato "što mi nismo postigli rezultat koji smo želeli" u kontekstu tekuće diplomatske inicijative Francuske da sačuva od propasti nuklerani sporazum postignut u julu 2015 u Beču, rekao je iranski predsednik.\nOn je to izjavio predstavljajući "treću fazu" plana za smanjenje iranskih nuklearnih obaveza.\nRohanije je ovo izjavio neposredno pošto je američki izaslanik za Iran Brajan Huk odbacio ideju o "stavljanju van snage" sankcija SAD protiv Irana da bi se omogućila kreditna linija od 15 miilijardi dolara o kojoj je razgovrano sa evropskim potpisnicima nukearnog sporazuma.\nIranski zvaničnici ukazali su danas da su spremni ponovo u potpunosti da primenjuju nuklearni sporazum u zamenu za kreditnu liniju od oko 15 milijardi dolara o kojoj se pregovara sa Evropljanima a za čije je postizanje krajnji rok ovaj vikend.\nFrancuska, Nemačka, Velika Britanija i Iran raspravljaju poslednjih nekoliko dana o tome kako da se spase međunarodni sporazum zaključen u Beču 2015. i koji je doveden u pitanje od kada su se SAD jednostrano povukle u maju 2018. godine.


VUČEVIĆ: Vakcinisano 10.000 Novosađana, na usluzi građanima 12 medicinskih ekipa - Srbija UŽIVO\nZa sticanje kolektivnog imuniteta, smatraju nadležni, potrebno je vakcinisati između 70 i 80 hiljada Novosađana\n„Ponosan sam na svoje Novosađane, jer već imamo više od 10.000 vakcinisanih, tačnije 10.640 ljudi“, napisao je Vučević danas na svom Instagram nalogu.\n„Da bi imunizacija protiv virusa korona bila još brža i efikasnija otvorena su još još četiri punkta, tako da je sad na usluzi građanima Novog Sada 12 medicinskih ekipa“, precizirao je Vučević.\n„Ovi brojevi nas ohrabruju u borbi sa pošasti koja je zaustavila celu planetu, jer mi pokazujemo da smo dovoljno samosvesni i spremni da joj se suprotstavimo i zaštitimo sebe i svoje najbliže. Do pobede!“, napisao je Vučević na Instagramu.\nMasovna imunizacija građana Novog Sada počela je 20. januara, a vrši se kineskom vakcinom „Sinofarm“.\nPOVEZANE TEMEImunizacijaMiloš VučevićNovi SadVakcinaVakcinisanjeVestiVojvodina